
ТАКЪДИМ 


Мерабанъыз севимли балалар! 


Ичерисинде яшадыгъымыз табиатнынъ бутюн варлыкъла- 
рынен эп Юдже Яратыджымызгъа дуа эткенлерини билесинъ- 
изми? Тереклер чечек ачар экен, дуа этер. Озеньлер денъизге 
догъру акъар экен, эп дуа этер. Къушларнынъ чивиль-чивиль 
отюши бир чешит дуадыр. Инсанлар не ичюн къатылмазлар бу 
мухтешем дуагъа? Келинъиз, табиатнынъ дуасына биз де 
къошулайыкъ. Биз де денъизлернинъ, озеньлернинъ тереклер- 
нинъ чечеклернинъ дуасына къошулайыкъ. Бизлерге сайысыз 
ниметлер бергени ичюн, Аллаһкъа шукюр этейик. Бизге 
гузелликлер бергени ичюн, Онъа хамд этейик. Аналарымыз- 
гъа, бабаларымызгъа дуа этейик. Къардашларымыз ичюн, 
аркъадашларымыз ичюн дуа этейик. Буюклернинъ манасыз 
савашларында къыйын вазиетлерде къалгъан балалар ичюн 
дуа этейик. Ватанымыз ичюн, миллетимиз ичюн дуа этейик. 
Гедже тёшегимизге узангъанымызда кучюк эллеримизни 
ачып, дуа этейик. Саба турар экенмиз, эп дуа этейик. Аштан 
сонъ дуа этейик. Раббимизнинъ берген ниметлерине хамд эте- 
йик, шукюр этейик. 


Севимли балалар! 


Тюркие Диянет Ишлери идареси сизлер ичюн даа эвель 
«Динимни огренем», «Пейгъамберимни огренем», «Китабымны 
огренем» адлы учь китап нешир эткен эди. Бу китапларны 
чокъ севгенинъизни, чокъ бегенгенинъизни корьмек бизлерни 
не къадар къувандыргъаныны билесинъизми? Оларны башкъа 
тиллерге чевиререк, фаркълы тиллерде лаф эткен аркъадашла- 
рынъыз да окъудылар. Олар да бу китапларны чокъ севди ве 
чокъ бегендилер. 

Шимди де элинъиздеки ишбу китапны сизлерге такъдим 
эткенимизнинъ севинчини дуймакътамыз. Буны да энъ азында 
обюрлери къадар севеджегинъизге ве баш уджунъызда 
булундыраджагъынъызгъа эминмиз. Бу китапнен япаджакъ 
дуаларынъызны даа чокъ севеджексинъиз. Айрыджа, къаерде, 
не вакъыт ве насыл дуа этеджегинъизни огренеджексинъиз. 
Башта Севимли Пейгъамберимиз олмакънен берабер, дигер 
бутюн пейгъамберлернинъ дуаларыны огренеджексинъиз. Бу 
китапнен багълы мектюплеринъизни, е-маплеринъизни 
беклеймиз. 

Сиз юбизим келеджегимизсинъиз ве биз сизлерни пек севемиз. 


ТЮРКИЕ ДИЯНЕТ ИШЛЕРИ ИДАРЕСИ. 

БИРИНДЖИ БОЛЮК 


ДУАЛАРЫМ- 
ТИЛЕГИМДИР 


Эр шей Онъа дуа эте 


р юзюндеки бутюн джанлылар авагъа, сувгъа, топ- 

ракъкъа ве кунешке мухтадждыр. Дюньягъа янъы 
кельген бир сабий ана сютюне ве шефкъатлы къучагъы- 
на мухтадждыр. 


Бир урлукъ ешермеси ичюн топракъкъа мухтадждыр. 
Топракъ ягъмургъа, ягъмур исе, булуткъа мухтадж. 


Къушлар уча бильмек ичюн къанаткъа, балыкълар 
яшай бильмек ичюн сувгъа мухтадж. Яшагъан эр бир 
барлыкъ озь барлыгъыны девам эттирмек ичюн, бир 
башкъа барлыкънынъ ярдымына мухтадж. Ич бир шейге 
мухтадж олмагъан тек бир барлыкъ — Юдже Аллаһтыр. 
Чюнки, Аллаһ кяинаттаки бутюн мевджудатнынъ тек 
яратыджысыдыр. Джанлыларгъа аят берген Одыр. О аят 
бермеден, ич бир джанлы яшап оламаз, Онынъ изини 
олмадан, ич бир шей олмаз. Эр шей онъа мухтадждыр. О 
исе, ич бир шейге мухтадж дегильдир. 


PAST Сор 


Аллай къатында 
дуадан даа 
дегерли бир шей 
ёкътыр. 

(Ибн Мадже. «Дуа», 1). 


BETZ CAM Re 





PAL Cn 


Anm олсун, эгер 
шукюр этер 
исенъиз, эльбетте 
сизге ниметимни 
арттырырым. 


(Ибрахим суреси, 7-нджи ает) 


MTI CAM Ret 





$ ДУ ЛАРЫМНЫ OI PEHEM $ ДУ\МЛАРЫМ — ТИЛЕГИМДИР 


Сейярелер Онынъ эмиринен арекет этер. Иылдызлар 
Онынъ эмиринен йылтырар. Кунеш Онынъ эмиринен 
догъар ве Oarap. Ай Онынъ эмиринен кок къуббемизни 
сюслер. 


О — ерлернинъ ве коклернинъ, джанлы, джансыз Oy- 
тюн мевджудатнынъ Раббидир. 


Шу уджсуз-буджакъсыз дюньяны биз ичюн О гузеллеш- 
тирди, солугъан авамызны, ичкен сувумызны O яратты, 
геджелери бусь-бутюн къаранлыкъта къалмасынлар дие, 
ай ве йылдызларны О яратты. Ягъмур ягъсын дие булут- 
ларны, сувгъа олгъан ихтияджымызны кеткизмек ичюн 
ирмакъларны О яратты. Эр бири айры ренкте, къокъусы ве 
дады олгъан мейваларны ве себзелерни, отьмек пиширю- 
вимиз ичюн богъдайны, этлерини ашадыгъымыз, сютле- 
рини ичтигимиз айванларны O яратты. O, «Ол!» дегени 
ичюн, эр шей олды. 


Эр шей Онынъ истегинен бар олур. О изин бермесе, 
элимизге алгъан сувны иче билирмизми? Эвден чыкъып, 
мектепке бара билирмизми? Алгъан нефесимизни текрар 
чыкъара билирмизми? Эльбетте, бутюн буларны Юдже 
Аллаһнынъ изини олмадан япамамыз. 


Эгер лаф этсек, эшите бильсек, элимизни-къолумызны 
арекет эттире бильсек, булар Онынъ изнинен олмакъта- 
дыр. 

Эр бир барлыкъ озь тилинен сёйлер. Коклерде ве ерде 
не бар исе, эписи озь тилинен Аллаһны макътар. Эр шей 
озь тилинен Онъа шукюр этер, Ондан истекте булуныр. 








Къушлар саба-акъшам чивильдешир, балкъуртлар 
чечекке къонар, къарынджалар юваларына ашайджакъ- 
ларыны ташыр, ичинде гизлеген фиданны тышкъа чы- 
къармакъ истеген бир урлукъ, топракъкъа тюшерек, сув 
беклер, кунеш истер; озь тилинде Юдже Аллаһкъа дуа 


ДУЛАРЫМ — ТИЛЕГИМДИР $ ДУЛАРЫМНЫ ОГРЕНЕМ й. 


этер: «Мени осьтюр, манъа дал-будакъ бер ки, инсанлар 
менден файдалансынлар». Эр бир барлыкъ озюне 
берильген ниметке севинир. Эписи озьлерини бахтлы 
эткенге дуа этер, тешеккюр этер. Бутюн макътавлар ве 
тешеккюрлер Онъадыр. 


Аллай дуа этмемизни истер 


Кунеш эр саба биз ичюн догъар. Чивильдешип отькен 
къушлар, бал топлагъан къуртлар, учушкъан кобелеклер, 
чешит ренкли чечеклер, гурюль-гурюль акъкъан ирмакъ- 
лар, нехирлер... Буларнынъ бутюн эписи биз ичюндир. 


Юдже Аллаһкъа бу бергенлери ичюн, ниаесиз севги ве 
сайгъымыз бардыр. Раббимиз бизни пек севе. Бизни сев- 
гени ичюн бизге бу къадар дегер бере. Бизге къокъла- 
макъ ичюн бурун, тутмакъ ичюн эль, татмакъ ичюн тиль, 
корьмек ичюн козь, эшитмек ичюн къулакъ, чапмакъ 
ичюн аякъ берген, бизлерни бир ана-бабадан яраткъан 
Юдже Аллаһкъа не къадар дуа ве тешеккюр этсек аздыр. 


Бир аркъадашымыз бизге бир бахшыш берсе, онъа 
тешеккюр этмекни унутмаймыз. Чюнки, аркъадашымыз- 
нынъ бизге дегер бергенини анълаймыз. Ана-бабамызгъа 
нисбетен севгимизни чешит шекиллерде косьтеремиз. 
Чюнки, оларнынъ бизге сарф эткен эмеклерини асла 
унутмаймыз. Ойле экен, бизге бу къадар гузелликлер, 
чешит ниметлер берген Юдже Аллаһны унута билирмиз- 
ми?! Онъа нисбетен вазифелеримиз ёкъмы? Эльбетте, 
бар. Онъа нисбетен вазифелеримизнинъ биринджиси 
Оны севмек, Онынъ эмирлерине уймакъ, берген эсапсыз 
гузеллик ве яхшылыкълары ичюн тешеккюр этмектир. О 
да Онъа тешеккюр эткенимизни истер. 


Юдже Аллаһкъа тешеккюримизни ялынъыз Онъа иба- 
дет ве дуа этерек ерине кетире билирмиз. Раббимиз дуа 


па оа 

Аллаћ 
къонушувларынъыз- 
ны эшитир. Чюнки, 
Аллай энъ яхшы 
эшитиджи, энъ 
яхшы корюджидир. 


(Муджаделе суреси, 1-нджи ает) 


WITS CEM et 





$ ДУ ЛАРЫМНЫ ОГРЕНЕМ $ ДУЛАРЫМ — ТИЛЕГИМДИР 


ЗО tbn ве ибадетнен бергенлерине тешеккюр эткенлерни север. 
Кок Л ернинъ ве Онъа тешеккюр эткенлерге ниметлерини арттырыр. 


ернинъ сырларыны 
реса ae Аллай дуаларымызны эшитир 


билир. О не гузель Барлыгъына инандыгъымыз, ишандыгъымыз, ниаесиз 

корер, не гузель  Мерхамет ве шефкъат саиби Юдже Аллаһ бизни чокъ 
севе, биз де Оны чокъ севемиз. Тилеклеримизни, истек- 
леримизни Онъа бильдирир, ичимизден кельгени киби, 
Онъа дуа этермиз. О, бизим энъ кучюк дертлеримизни, 
МӘТНИ нь гизли сырларымызны билир. Аркъадашларымызгъа 
япаджакъ яхшы ишлеримизни билир. Энъ узакъ хаялла- 
рымызны билир ве истеклеримизни амельге кечирир. Эр 
бир алымызны корер, сесимизни эшитир. 


эшитир. 


(Кехф суреси, 26-нджы ает) 





Ич кимсе сесимизни эшитмейджек ерде О бизим сеси- 
мизни эшитир, Ич кимсе корьмейджек ерде О бизни корер. 
Ич кимсе ярдым этмейджек вазиетте О бизге ярдым этер. 





Аллаһ эр шейни эшиткени киби, бизим дуаларымызны 
да эшитир. Толайысынен, бизге берген ниметлери ичюн, 
Оны насыл сайгъынен ве миннетдарлыкънен анъгъаны- 
мызны билир. Дуаларымызны истер ичтен, истер яваш 
сеснен, истесек, юксек сеснен япайыкъ, О мытлакъа 
эшитир. 





Я дуаларым къабул олмаса... 


Дуа этмек бизден, къабулы Аллаһтандыр. Дуалары- 
мызны эшиткен Раббимиз оларгъа мытлакъа къаршылыкъ 
береджек. Анджакъ бу къаршылыкъ эр вакъыт дуада исте- 
нильген шейнинъ озю оладжакъ демек дегиль. Бизим 
вазифемиз — сабырнен дуа этмектир. Бу себепнен: «Бир 
кере истедим, олмады», демек керекмей. Дуа этмеге девам 
этмелимиз. Унутмайыкъ ки, Раббимиз бизни акъкъымыз- 
даки энъ хайырлы нетиджеге, энъ уйгъун бир вакъытта | 
къавуштыраджакъ. Чюнки, биз ичюн хайырлысы — бизге = 





x 


‘gee 
а 


2, 


4. 


ie 





PASTO CEN 

Аллай дуаларынъызны 
къабул этер. 
Анджакъ къабул 
этмеси ичюн 
ашыкъманъыз; дуа 
эттим де, къабул 
этильмеди деменъ. 


(Термизий. «Даават», 12) 


МТ CEM Ы 





» ДМЛАРЫМНЫ OI PEHEM + JIMJIAPBIM — ТИЛЕГИМДИР 


асыл кереккенни O бизден даа яхшы билир. Merece — 
бизим истегимизни олгъаны киби берир, истесе — истеге- 
нимизден арткъачыны ве башкъасыны берир, истесе — 
истегенимизни бу дюньяда бермез, ахиретте, сонъсуз 
алемде берир. Мытлакъа, амма мытлакъа дуаларымыз- 
нынъ къаршылыгъыны бизге берир. 


Раббимиз дуаларымызгъа джевап берир 


О, эр шейнинъ Раббидир. Онынъ рахмети эр шейни 
къушатыр. Онъа эль ачып ёнельгенни, ялварып истеген- 
ни, Онъа дуа эткенни чокъ север. 


Бир къарынджанынъ рызкъыны къыдыргъанына, бир 
сабийнинъ агълавына джевап берген, ач олгъанымызда 
бизни тойдургъан, булутларнен, нехирлернен бизге сув 
ёллагъан, хасталангъанымызда бизге шифа берген, 
бизни феналыкълардан къорчалагъан Одыр. 


О, бизим къоркъу ве сыкъынтымызны кеткизир, гонъ- 
люмизни узурнен толдурыр. Бир къусур ишлегенимизде, 
Раббимизге ёнелип, Ондан афу истермиз. Чюнки, Онынъ 
рахмети ве мерхамети болдыр. 


Истегенимиз буюк де олса, кучюк де олса, оны ерине 
кетирмек Онъа кучь дегиль. Бу дюньяда я да ахирет 
аятында олсун, бутюн тилеклеримизни бизим яхшы- 
лыгъымызны козетерек, ерине кетирир. О бизим дуала- 
рымызгъа джевап беререк, рахмети кенишлигини косьте- 
рир. Раббимиз даима бизнендир. Онен севинчлеримизни 
ве кедерлеримизни пайлашмакъ о къадар гузельдир! 





Севинчли анларымызда дуа 


Бир шейге севинген вакътымызда, севинчимизни 
башкъаларынен пайлашмагъа истеймиз. 


Сыныфтан сыныфкъа кечкенимизде, дерслеримизден 
яхшы баалар алгъанымызда севинирмиз. Догъгъан ку- 

нюмизде, байрамларда, дюгюнлерде, узакътан кельген 
бир якъынымызгъа къавушкъанымызда севинир, севин- 
чимизни дигер инсанларнен пайлашмагъа истермиз. 
Бойле вакъытларда бизлерге бу севинчли анларны яшат- 
къан Аллаһны унутмагъанымызны да косьтермели ве 
Онъа дуа этмелимиз. Севинчли анларымызда дуа этмек — 
Аллаһкъа нисбетен сайгъы ве миннетдарлыкъ дуйгъула- 
рымызны ифаде этмек демектир. Бойле япсакъ, Аллаһ 
бизден хошнут олур. 


Меселя, биз я да бир якъынымыз бир хасталыкътан я 
да бир къазадан къуртулгъанда насыл севинирмиз! Биз- 
ни къорчалагъаны, бизге сагълыкъ ве узур бергени ичюн 
Аллаһкъа севинчнен дуа этермиз. Сыныфымызны кечке- 
нимизде бизге бу мувафакъиетни берип севиндирген, 
бизге бу бахтны ве севинчни насип эткен Аллаһкъа Te- 
шеккюр этермиз. Бахтиярлыкъ дуйгъан эр бир вазиетте 
Аллаһкъа шукюр манасында сёйлеген эр бир сёзюмиз 
дуадыр. Ойле экен, дуаларымызны, ялынъыз хасталыкъ 
я да якъынларымызны гъайып эткен анларда, сыкъынты- 
лы вакъытларда дегиль де, гузель ве севинчли анларда да 
япмалымыз. Бизлер зорлукъларгъа, сыкъынтыгъа сабыр 
этер экен, насыл дуа иле аякъта къалмакъны беджерсек, 
элимиздеки ниметлернинъ, гузелликлернинъ къалувы 
ичюн де, дуа этмелимиз. 


Кедерли анларымызда дуа 


Инсаннынъ эр аны бир олмаз. Базыда севинчли, базыда 
да кедерли ола билир, сыкъынтылы анларны яшай билир. 
Базы вакъиаларнынъ чезимсиз олгъаныны, япаджакъ ич 
бир шейнинъ олмагъаныны тюшюнип, умютсизликке къа- 
пыла билир. Меселя, хасталангъанда я да бир якъыны оль- 
генде, озюни чаресиз ве янъгъыз ис этер. Иште, бойле ва- 
зиетлерде дуа этмек инсангъа кучь, ишанч ве узур берир; 
сабырлы ве умютли олмакъны теминлер. Чюнки, дуа 
эткен адам Аллаһнынъ эр шейге кучю еткенини, озюне 

ярдым этеджегини билир. Бойлеликнен, кедер BE сыкъын- 
тыларыны ондан кеткизмеси ичюн Онъа сыгъыныр. Дерт- 
лерини Онен пайлашаракъ, раатланыр ве узур дуяр, озю 
де бир ишанч ве месулиетни ашмакъ кучюне саип олур. 
Меселя, бир дерстен осал баа алгъанда умютсизликке 
тюшмез, дерслерини даа яхшы азырлар, вазифелерини озь 
вакътында беджерир, сонъ да: «Аллаһым, дерслеримде 
манъа ярдымджы ол, мувафакъиетке иришювимде ярдым 
эт», диерек дуа этер. Хасталангъанда экимге барып, теда- 
вийленир, бундан сонъ да: «Аллаһым манъа саглыкъ бер, 
диерек, Аллаһкъа тилегини етиштирир. Ялынъыз озю- 
нинъ дегиль, башкъаларынынъ да сыкъынты ве кедерле- 
рини кеткизмеси ичюн Аллаһкъа дуа этер. 





Дуа севги ве якъынлыкътыр 


Аллаһ яраткъан бутюн барлыкъларыны север. Онынъ 
яраткъанлары арасында инсаннынъ айрыджа бир ери 
бар. Чюнки, Аллаһ инсанларгъа дигер барлыкъларда 
олмагъан акъыл ве фикирлемек киби хислетлер берген. 
Кяинаттаки эр шейни де онынъ хызметине берген. Бу- 
тюн булар – Аллаһ инсанны севгенини ве онъа дегер бер- 
генини косьтере. 





Яхшылыгъымызны тюшюнгенини бильдигимиз бир 
инсанны биз де севермиз. Озюмизни онъа даа якъын 
тутармыз. Онынъ севгиси севги догъурыр. Бу севгимиз- 
ни онъа айтыр, арекетлеримизнен бильдирирмиз. Севги- 
мизни бойле шекильде косьтерювимиз севгининъ артма- 
сыны ве о инсаннен даа якъын олмамызны теминлер. 
Тыпкъы бу шекильде, бизни севген, этрафымыздаки 
гузелликлерни яратып, бизим хызметимизге берген 
Аллаһкъа севги иле багъланырмыз. Онынъ севгисине ве 
якъынлыгъына дуа этерек, къаршылыкъ берирмиз. 


Дуаларымызда Онъа олгъан севгимизни беян этермиз. 
Тюшюндже ве дуйгъуларымызны эр шейге кучю етиджи 
Аллаһкъа етиштирир, тилеклеримизни Онен пайлашыр 


Ps Боор 
Къабул 
этиледжегине 
кесен-кес бир 
шекильде 
инанаракъ, 
Аллайкъа дуа этинъ. 


(Термизий. «Даават», 66) 

Be Ондан ярдым истермиз. Бойледже, Аллаһнен арамыз- 
да севги ве якъынлыкъ артар. Чюнки, Аллаһнынъ эп 
озюнинъ янында олгъаныны, ярдымыны аямайджагъы- 
ны бильген инсан севги ве сайгъынен Онъа ёнелерек, дуа 
этер. Дуа эткен сайын ичинде бир ферахлыкъ ве бахтияр- 
лыкъ ис этер, къоркъулары азлашыр. 


Дуа этмек ялынъыз инсаннен Аллаһ арасында дегиль, 
башкъа инсанларнен де арамызда севги ве якъынлыкъ 
теминлер. Чюнки, дуа эткен инсан эр кеснинъ яхшылы- 
гъыны истер. 


Куньделик аятымызда севгенлеримиз ичюн дуа макъ- 
садында сёзлер сёйлер, олар ичюн яхшы тилеклер япар- 
мыз. Меселя, бизге яхшылыкъ япкъангъа тешеккюр 
бильдиремиз. Ёлджуларгъа: «Сагълыкънен барынъыз. 
Хайырлы ёллар олсун, ёлунъ ачыкъ олсун!» дермиз. Аш 
ашагъан сонъ, ашны азырлагъангъа: «Элинъизге сагъ- 
лыкъ, кесенъизге берекет» дие дуа этермиз. Хаста ол- 
гъангъа: «Аллаһ сагълыгъынъызны берсин, шифа тиле- 
йим», ольген акърабаларымыз, якъынларымыз ичюн де: 
«Аллаһ рахмет эйлесин» деймиз. Бу сёзлернинъ эписи 
яхшы ниетлернен япылгъан дуалардыр. Буларны сёйлее- 
рек, дуа этмек, инсанлар арасындаки севги ве якъын- 
лыкъны теминлер, Чюнки, инсан Онъа яхшы тешеккюр 
эткенине севинир. 





Дуа аятымызгъа гузелликлер къатар 


Бизлер дуанен дюньягъа кельдик. Къулагъымызгъа 
эзан ве къамет окъулды. Артындан буюклеримиз бизге 
яхшы инсан, ватангъа, миллетке хайырлы бир эвлят олсун 
дие, дуа эттилер. Дуанен юрдик, дуанен мектеп чагъына 
етиштик. Анамыз ве бабамыз: «Эвлядым, Юдже Аллаһ 
дерслеринъде санъа ярдымджы олсун!» диерек мектепке 
озгъардылар. Дуанен мектеп куньлерини башладыкъ. 


Бабамыз дуанен ишке ёлланыр. Ашагъан отьмегимиз- 
нинъ урлугъы дуанен ерге сепилир. Багъчалар дуанен 


ДУЛАРЫМ — ТИЛЕГИМДИР $ ДУЛАРЫМНЫ ОГРЕНЕМ & 


суварылыр. Анамыз дуанен энъ гузель ашлар пиширир. 
Софралар дуанен къурулыр ве джыйылыр. Эвленмек 
чагъына кельген таталарымыз дуанен эвден озгъарылыр. 
Хаста зияретлеринде хасталарнынъ шифа тапмалары 
ичюн дуа этермиз. Дуанен ёлджулыкъкъа чыкъылыр. 
Дуанен агъаларымыз аскерликке огъурланылыр. Дуанен 
олюлеримиз ахиретке огъурланылыр. Бизлер дуанен 
догъар, дуанен буюр ве дуанен Яраткъанымызгъа къаву- 
шырмыз. Къыскъасы, бир мусульманнынъ аяты дуа 
демектир. 


Эр заман, эр ерде дуа 


Инсанлар, эльбетте, эр ерде, эр чешит вазиетте истеген 
эр чешит шейлери ичюн Раббимиз Аллаһкъа дуа эте би- 
лирлер. Чюнки, дуа Аллаһны анъмакъ, нереде олсакъ-ола- 
йыкъ, О бизге чокъ якъын олгъаныны унутмамалымыз. 





Дуа этмек ичюн белли бир ер ёкътыр. Мектепке кет- 
кенде, эвге къайткъанда, гедже яткъанда, саба тургъанда, 
отургъанда, дерс азырлагъанда, тышта кезгенде, мото- 
циклетке мингенде, эр заман ве эр ерде ичимизден кель- 
гени киби дуа эте билирмиз. 


Сагълыгъымыз ве бахтымыз ичюн, аркъадашлары- 
мызнынъ ве оджаларымызнынъ мувафакъиетлери ичюн 
де эр заман дуа эте билирмиз. Юдже Раббимизге якъар- 
макъ ичюн белли бир вакъыт да ёкътыр. Куннинъ йигир- 
ми дёрт саатынынъ эр бир дакъикъасында дуа эте билир- 
миз. Анджакъ шуны билирмиз ки, энъ макъбул дуа янъ- 
гъыз башымызгъа япкъан дуаларымыздыр. Гедже де дуа 
ичюн энъ уйгъун вакъытлардан биридир. 


Севимли Пейгъамберимизден огренгенимизге коре, 
Юдже Аллаһ геджелейин дуа эткенлернинъ дуасыны 
къабул этер. Ондан бир шей истегенлернинъ истеклери- 
ни берир. Афу сорагъанларны багъышлар. Ойле экен, 
биз де Пейгъамберимизнинъ бу огютине уяракъ, гедже 
даа чокъ дуа этейик. Айрыджа, джума ве мубарек гедже- 

лери самимиетликнен япкъан дуаларымызнынъ къабул 
олувы ичюн бир фырсаттыр. Бу геджелерде уйкенлери- 
мизнен бераберликте дуа эте билирмиз. Эп берабер джа- 
миге барып, джемаатнен япылгъан о гузель дуаларгъа 
къошула билирмиз. Юдже Аллаһ инангъанларнынъ 
топлу алда ве гонъюльден япкъан дуаларыны чокъ север. 





Насыл дуа этейик? 


Дуа ялынъыз Аллаһкъа этилир. Инсан дуа этерек, тиле- 
генлерини Аллаһкъа бильдирир. Озь сёзлеринен ичинден 
кельгени киби, дуйгъу ве тюшюнджелерини Онъа ачар. 


Дуа этмек чокъ къолайдыр. Ибадетлерде олгъаны 
киби, дуагъа башламакъ ичюн чокъ буюк къаиде ёкътыр. 
Амма дуадан эвель базы азырлыкъларны япмакъ керек. 
Башта тюшюнджелеримизни, дуйгъуларымызны дуа 
ичюн азырламакъ керекмиз. Акъылымыз бир ерде, тили- 
миз башкъа ерде олмамалы; не дегенимизни бильмели, 
насыл дуа эткенимизни анъламалымыз. 





Дуамызнынъ къабул олмасы ичюн дуадан эвель базы 
яхшылыкълар япа билирмиз. Ана ве бабамызгъа, аркъа- 
дашларымызгъа, къомшуларымызгъа бир яхшылыкъ япа 
билир; айванларгъа, осюмликлерге севги косьтере би- 
лирмиз. Дуадан эвель абдест алмакъ гузель бир давра- 
ныш олур. 


Дуаларымызда бир къач хусусларгъа дикъкъат этсек, 
дуаларымызгъа гузелликлер къаткъан олурмыз. Дуала- 
рымызгъа башламадан эвель эки кучюк джумлечикни 
сёйлемелимиз. Бири — «хамд», дигери — «Салават»тыр. 
Хамд — Юдже Аллаһны макътамакъ, юджельгмектир. 
Дуаларымызнынъ башында Юдже Аллаһкъа макътав 
иле башламалымыз. Макътавгъа ве шукюр этильмеге ля- 
йыкъ Одыр. Чюнки, кяинаттаки бутюн гузелликлер 
онынъ яратувынен мевджуттыр. Бутюн ниметлерни 

ёллагъан, эр кесни яраткъан ве яшаткъан, беслеген Одыр. 
Эр тюрлю макътав ве тешеккюр де Онъа аиттир. Онъа 
макътавымызны: «Юдже Аллаһым! Санъа хамд этерим» 
шеклинде беян этеджегимиз киби, эр намазда окъугъан 
Фатиха суресининъ ильки аетини де сёйлей билирмиз: 
«Эльхамдулилляхи Раббиль алемин». Буны сёйлеген 
сонъ, севимли Пейгъамберимиз ичюн дуа этмекни де 
унутмамалымыз. Онъа япылгъан дуагъа «Салават» дени- 
ле. Салават джумлеси де шудыр: «Аллахумме салли аля 
Мухаммедин ве аля али Мухаммед». Бу джумленинъ 
манасы бойледир: «Аллаһым, севимли Пейгъамберимиз 
Мухаммедге ве онынъ аилесине BE якъынларына да pax- 
мет эт!» Кене бу джумлени ана тилимизде салават ола- 
ракъ окъуй билирмиз. 





Дуамызгъа Юдже Аллаһкъа макътав ве севимли Пей- 
гъамберимизге Салават кетиререк башламакъ оларнынъ 
къабул олувыны къолайлаштырыр. Юдже Аллаһ бу ше- 
кильде дуа эткенимизден хошланыр. Чюнки, Раббимиз 
севимли Пейгъамберимизни чокъ севмектедир. Биз де 
оны джанымыздан чокъ севемиз. Бизге бир кимсе узакъ- 
та олгъан, чокъ севген бир аркъадашымызнынъ селямы- 
ны, севгилерини кетирсе, не къадар севинирмиз я! Дуада 
Пейгъамберимизнинъ адыны анъмакъ да бойледир. 


Бутюн булардан сонъ, Мукъаддес Китабымыз Къур- 
ан-ы Керимде кечкен я да севимли Пейгъамберимиз- 
нинъ япкъан нумюне дуалардан да сечкен алда, дуа этер- 
миз. Дуада эллеримизни юкъарыгъа догъру ачкъанымыз 
— бир истек ве якъарыш бельгисидир. Дуада муими ичтен 
ве косьтериштен узакъ бир шекильде, ялынъыз Аллаһтан 
истемектир. 


Дуаларымызны ичимизден кельгени киби япайыкъ. 
Дуа джумлелеримиз саде ве темиз олсун. Юдже Аллаһ 
юректен япылгъан дуаларны север, къабул этер. Рабби- 

миз сёзлерге дегиль, къулнынъ къальбиндеки джошкъун- 
лыкъкъа, сёзлериндеки самимиетке бакъар. 


Дуаларымызны юксек сеснен япмамызгъа да керек де- 
гиль. Юдже Аллаһ ичимизден кечирген эр шейни билир. 
Озюмиз эшитеджек бир сеснен дуа эте билирмиз. 


Дуа эткенде, Юдже Раббимизден энъ гузель шейлерни 
истейик. Бир буюгимизден насыл бир шей истегенде 
эдеп косьтере, истемек къаиделерине уйсакъ, Юдже 
Аллаһтан бир шей сорагъанда бундан да чокъуны кось- 
терейик. Ондан севги ве сайгъы толу джумлелернен ис- 
тейик. Бу арада Раббимизден дюньяда истеген шейлери- 
мизнен берабер, ахирет раатлыгъыны да, истемеге унут- 
майыкъ. Чюнки, ахирет бизим сонъу олмагъан юртумыз- 
дыр. О ердеки бахтлылыгъымыз биз ичюн пек муимдир. 
Яхшылыкъ ве гузелликлерни ялынъыз озюмиз ичюн 
дегиль, бутюн инсаниет ичюн де истейик. 


Пейгъамберимизнинъ аятында дуа 


Севимли Пейгъамберимизнинъ аятында дуанынъ чокъ 
муим ери бар эди. О, дуа этмекни, Юдже Аллаһкъа сы- 
гъынмакъны пек севе эди. Эр бир ишини дуанен башлар 
эди. Мусульманларгъа да бол-бол дуа этювлерини, бир 
ишни дуасыз башламамаларыны огютлер эди. 


О, тек озю ичюн дуа этмез, бутюн инсаниетнинъ къур- 
тулмасы ичюн де дуа этер эди. Мусульманларнынъ 
дюнья ве ахиретте яхшылыкъларны эльде этмелери 
ичюн де, эльбетте намазлардан сонъ дуа этер, энъ къый- 
метли дуалар — «инангъанларнынъ бири-бирлери ичюн 
япкъан» дуалары олгъаныны сёйлер эди. Бизлер де сев- 
генлеримиз ичюн дуа этмекни унутмайыкъ. 


Севимли Пейгъамберимиз куньделик аятында шу ер- 
лерде дуа этер эди: 

Пейгъамберимиз эвинден Be джамиден чыкъкъанда 
яхшылыкъ BE гузелликлернинъ онъа насип олмасы ичюн 
дуа этер эди. Кене бу ерлерге кирер экен, тыпкъы о ше- 
кильде дуа япар эди. 


Къадын ве балаларына дуа этмекни унутмаз эди. 
Оларны Юдже Аллаһкъа эманет этер эди. 


Ёлгъа чыкъмадан эвель, ёлджулыкънынъ яхшы ве къа- 
засыз кечюви ичюн дуа этер эди. Ёлджулыкътан къайт- 
къанда да, къорантасыны сагъ-селямет корьмек ичюн 
Юдже Аллаһкъа сыгъыныр эди. Кене бир якъыны я да 
аркъадашы узакъ бир ёлджулыкъкъа чыкъаджакъ олса, 
элини сыкъар, къучакълар, ёлджулыгъынынъ гузель 
кечюви ичюн, Аллаһкъа дуа этер ве яхшы тилеклернен 
огъурлар эди. 


Бир ишке башлайджакъ олса, ишнинъ къолай олувы, о 
иште зорлукъларнынъ чыкъмамасы ичюн дуа этер эди. 
Аркъадашларынен топлашув ве субет башлагъанда, топ- 
лашувнынъ гузель KEYMECH ичюн Аллаһкъа ялварыр эди. 
Топлашув ве субет биткенде де, бильмейип япылгъан 
янълышлар себебинден, Юдже Аллаһтан озюни афу этю- 
вини истер эди. 


Алыш-веришке чыкъкъанда ишлернинъ къазанчлы 
олувы ичюн тюкян саиплерине хайыр тилеп дуа этер эди. 


О, балаларны пек север эди. Ана-бабалар янъы догъ- 
гъан эвлятларыны догъгъанынен, дуа этмек ичюн, се- 
вимли Пейгъамберимизге кетирир эдилер. О да балалар- 
ны къучагъына алыр, опер, север, узун омюрли ве яхшы 
инсан олувлары ичюн дуа этер эди. 


О, дертли я да хаста олгъан мусульманларны зиярет 
этер, сагълыкъларына къавушмалары ичюн дуа этер эди. 
Аштан эвель ве сонъ дуа этмекни ихмал этмез эди. 

Айрыджа емекнинъ берекетли олувы ичюн Aya этер, 
ачлыкътан Юдже Аллаһкъа сыгъыныр эди. 


Тёшегине яткъанда да, дуа этмекни унутмаз эди. Фе- 
лякъ ве Нас сурелерини окъур, Юдже Аллаһкъа сыгъы- 
наракъ, яхшылыкълар ичинде уянмакъ ичюн дуа этер 
эди. Саба да, тынч ве яхшы бир шекильде тургъаны 
ичюн, Юдже Аллаһкъа тешеккюр этер эди. 


Ягъмур ягьмагъанда да, ульке топракъларынынъ Oepe- 
кетли олмасы, айванларнынъ сувсуз къалмамасы ичюн 
дуа этер эди. Зельзеле ве сел баскъынларындан, эр тюр- 
лю яманлыкътан ве душманларнынъ уджюминден Юдже 
Аллаһкъа сыгъыныр эди. 


Бизге дуа этмекни Пейгъамберимиз огретти. Биз де о 
огреткени киби дуа этемиз. 





Беддуа этмектен (къаргъыштан) 


къачынынъ 





Юдже динимиз Ислям бириси акъкъында яман истек- 
лерде олмакъны асла бегенмей. Юдже Аллаһ «Аллаһ бе- 
лянъны берсин, Аллаһ сени ёкъ этсин, Аллаһ козюнъни 
кёр этсин» киби менфий дуаларны севмез. Бу себептен, 
севгенлеримизнинъки къадар севмегенлеримизнинъ де, 
яхшылыкъларыны истемек керекмиз. Унутмайыкъ ки, 
севимли Пейгъамберимиз бир рахмет пейгъамберидир. 





Дуа меселесинде севимли Пейгъамберимизден орьнек 
алайыкъ. О, Мекке девринде Ислямны теблигъ этмек 
ичюн Таифке баргъанда, о ерде бир фена арекетке раст- 
кельген эди. О вакъытта Аллаһ тарафындан онъа: «олар- 
нынъ алейхинде япаджакъ беддуасынынъ къабул этиле- 
джеги, истесе, оларны ёкъ этеджеги» бильдирильген, 

факъат Пейгъамберимиз: «Ёкъ, бельки буларнынъ союн- 
дан Санъа ибадет этеджек балалар догъар, Аллаһым!» 
деген эди. Ухудда тишини къыргъан, юзюни яралагъан 
душманлары ичюн: «Аллаһым! Топлумымны хидаетке 
къавуштыр, чюнки, япаяткъанларыны бильмейлер» дие, 
дуа эткен. 


Севимли Пейгъамберимизни мисаль аларакъ, арекет 
эткен вакътымызда инсанларнынъ эп яхшылыгъыны 
истеген олурмыз. Бир башкъасы бизге яманлыкъ япса 
биле, онынъ яхшы бир инсан олмасы ве яманлыкъларны 
быракъмасы ичюн дуа этермиз. Энъ къыйын вазиетте 
биле, агъызымыздан яман бир лаф чыкъмаз. Яман кимсе- 
лерни Юдже Аллаһкъа авале этермиз. Оларнынъ акъ- 
къындан О келир. Чюнки О, яхшы кимселерни мукяфат- 
лар. Тёвбе этмеген, япкъанларындан пешман олмагъан 
ве яманлыкъларны япувда девам эткенлерни джезалан- 
дырыр. 

Ойле экен, яманларнынъ яхшы инсан олувлары ве 
яманлыкълардан узакълашувлары ичюн дуа этейик. 
Эллеримизни Юдже Аллаһкъа ачайыкъ, дюньяда яман- 
лар ве яманлыкъларнынъ чокълашмамасы ичюн ялва- 
райыкъ. Юдже Аллаһтан севги ве барыш толу бир дюнья 
истейик. 

ОКЪУЙЫКЪ... 
БОЙЛЕ ОЛ, БОЙЛЕ СЁЙЛЕ 
(...) 


Эвель бисмилля 
Энъ гузель келиме. 


Аллаһым, 

Ex боюнджа 
Быракъма элимни. 
Йыкъылырым сонъра. 


Аллаһым, 

Ничюн халкъ эткен олсанъ мени, 
Юрегиме сёйле яхшыджа 
Маниалардан арынсын ёлум. 


Аллаһым, 

Насыл фырыл-фырыл олса, 
Гузель исе къулларынъ — 
Ойле гузель эт мени. 


Аллаһым, 

О гузеллер гузели 

Анги эйилик тиледи сенден, 
Тилерим мен ойлелерини. 





Аллаһым, 

Пейгъамбер эфендимиз 

Анги шеррлерден сыгъынгъан олса санъа 
Пек узакъ тут менден де оларны. 


Аллаһым, 

Ёл боюнджа, 

Тарих боюнджа 

Башы бош быракъма бизни. 


Джахит Зарифогълу 


Халкъ этмек: яратмакъ, Шерр: яманлыкъ 

Фысылтылы сеслерни, 
Къальптеки авеслерни, 
Энъ зайыф нефеслерни — 
Сен эшитирсинъ, Аллаһым. 

ЭКИНДЖИ БОЛЮК 


КЪУР’АН-Ы КЕРИМДЕН BE 
ПЕЙГЪАМБЕРИМИЗНИНЪ 
ТИЛИНДЕН ДУАЛАР 


Къур'ан-ы Керимден дуа мисаллери 


Ю”" Раббимиз Къур'ан-ы Керимде бизге насыл 
дуа этиледжегини косьтере. Пейгъамберлернинъ, 
яхшы къулларнынъ, акъсызлыкъкъа огърагъан чаресиз 
инсанларнынъ япкъан дуаларындан мисаллер бере. 

Къур'ан-ы Керимнинъ ильки суреси Фатиха толусы- 
нен гузель бир дуадыр. Башкъа сурелерде де дуалар бар. 
Раббимиз буларда, ялынъыз озюмиз ичюн дегиль, баш- 
къалары ичюн де дуа эткенимизни истер. 


Бир ишке я да сёзге башламакъ дуасы: 
Бисмилля 


Биз Аллаһнынъ барлыгъына ве бирлигине инанамыз. 
Бизге эсапсыз ниметлер бергени ичюн де, Оны чокъ се- 
вемиз. Онъа олгъан севгимизни ве багълылыгъымызны 


Зы On 


Манъа дуа этинъиз 
дуанызгъа джевап 


берийим. 
(Му’мин суреси, 60-нджы ает) 


al 





PASTO CN 


Дуа ибадетнинъ 
озюдир. 
(Термизий, Дуа, 1) 


то GEM 

косьтере бильмек ичюн эр бир ишимизге Онынъ адынен, 
яни бисмилля чекерек башлармыз. 


Бисмилля чекмек — «Бисмилляахиррахмааниррахиим» 
демектир. Бу — «Рахман ве Рахим олгъан Аллаһнынъ 
адынен» башлайым демектир. 


Севимли Пейгъамберимиз бисмиллясиз башлангъан 
бир ишнинъ мувафакъиетсиз, ашалгъан ашнынъ да бере- 
кетсиз оладжагъыны сёйлеген. Бу себептен, куньделик 
аятымыздаки ишлеримизге башлагъанда бисмилля че- 
кермиз. Меселя, ёлгъа чыкъкъанда, тюкян ачкъанда, дерс 
азырлагъанда, ашамагъа башлагъанда, яткъанда, тургъан- 
да бисмилля чекермиз. Бойледже, Аллаһкъа бу шекильде 
шукюр эткен олурмыз: 


«Аллаһым, джанлы, джансыз эр шейни яраткъан, бес- 
леген, буюткен, корюп-козеткен Сенсинъ. Мени яраткъан 
ве яшаткъан да Сенсинъ. Сенинъ адынъны анъмакъ исе, 
манъа къувет ве къолайлыкъ бере. Шунынъ ичюн мен 
ишлериме Сенинъ адынъны анъмакънен башларым. Ма- 
нъа ярдым эт Сенинъ эр шейге кучюнъ етер». 


Бисмилля — эр къапуны ачкъан анахтар киби, эр иш- 
нинъ башында, о ишке тесир этер, къолайлыкъ ве бере- 
кет къошар. Бир ишке Аллаһнынъ адыны анъаракъ баш- 
лагъанымызда, Аллаһ бизге ярдым этер ве ишимизни 
къолайлаштырыр. Бисмилля чекерек, Аллаһны анъгъан, 
Онъа инангъанымызны, Онынъ къулу олгъанымызны, 
Ондан ярдым истегенимизни косьтерген олурмыз. Чюн- 
ки, билемиз ки, Аллаһнынъ ярдымы олмадан, ич бир иш- 
ни мувафакъиетнен битирип оламамыз. Бисмилля чеке- 
рек, Аллаһнынъ бизнен берабер олгъаныны билирмиз. 


Эр саба биз ичюн янъы бир кунь башлар. Бу янъы 
куньде саба тёшегимизден тургъанда, бизге яп-янъы бир 
куньде уяндыргъан Раббимизнинъ адыны анъгъаны- 
мызнен, гольге атылгъан бир кучюк ташнынъ, бутюн сув 
юзюни далгъа-далгъа япкъаны киби, бутюн кунюмизге 

бир гузеллик, бир узур яйылыр. Бисмилля чекмек, айны 
вакъытта, «Аллаһым, Сен берген кучьнен, Сен яраткъан 
янъы бир кунюнъе башлайым, бу янъы куньге башлар 
экеним, Сени анъам, Санъа ёнелем ве Сенден ярдым 
истейим, мени яманлыкълардан къорчала ве яхшылыкъ- 
ларгъа ириштир, кунюмни гузелликлернен толдыр», 
демектир. 





Севимли Пейгъамберимиз бойле буюргъанлар: «Ким 
эвинден чыкъкъанда бисмилля деп, Аллаһнынъ адыны 
анъса ве Аллаһкъа ышандым, яманлыкълардан къорча- 
лайджакъ ве яхшылыкъларгъа къавуштыраджакъ кучь 
къувет Аллаһтандыр», десе, онъа шойле денилир: «Догъ- 
ру ёлгъа ириштирильдинъ, ихтияджларынъ кеткизильди 
BE яманлыкълардан къорчаландынъ» (Эбу Давуд. «Эдеп», 103). 


Софра башына отургъан вакътымызда да, бисмилляны 
унутмамыз. Чюнки, отургъан софрамызда Аллаһ бизге 
такъдим эткен чешит-чешит ниметлер бардыр. Ашама- 
гъа башлагъанда, бисмилля чеккенимизде де, софра- 
мызгъа кельген эр бир аш, эр бир локъма ичюн тешек- 
кюр эткен олурмыз. Ниметлерни берген Аллаһ олгъаны- 
ны хатырлар, Онъа шукрюмизни ве севгимизни бильди- 
рирмиз. Шукюр эткенимиз ичюн, къальбимиз узургъа то- 
лар. Чюнки, Аллаһ Къур'ан-ы Керимде: «Мени анъынъ. 
Мен де сизни анъайым. Манъа шукюр этинъ. Сакъын 
нанкёрлыкъ этменъ», буюрмакъта. (Бакъара суреси, 152-нджи ает). 


Эр кунь Аллаһнынъ адынен башланыр. Кунь ичинде 
олып-кечкенлер Аллаһнынъ адынен олур ве кунь Аллаһ- 
нынъ адынен сонъуна етер. Куньдюз кетер, гедже келир. 
Бутюн барлыкъларны бир орьтю, ёргъан киби саргъан 
геджени Раббимиз, раатланып, эртеси куньге тынч бир 
шекильде азыр олувымыз ичюн яраткъан. Аллаһнынъ 
башкъа ниметлеринден файдаланмагъа башлагъанда 
насыл бисмилля чекерек, Онынъ исмини анъсакъ, Онъа 
тешеккюр этсек, бизге берген юкъу ниметине башла- 
гъанда да бисмилля чекермиз. Бойледже, сабалейин бис- 


PASS Cn 


Къулларым, мени 
сенден сорагъанда 
билсинлер ки 
керчектен мен 
оларгъа пек 
якъыным. Манъа 
дуа эткенде, дуа 
эткеннинъ дуасына 
джевап берерим. 
О вакъытта догъру 
ёлны тапмалары 
ичюн меним 
даветиме 
къошулсунлар, 
манъа иман 
этсинлер. 


(Бакъара суреси, 186-джи ает) 


Sl 

миллянен тургъан тёшегимизге кене бисмиллянен кирер, ә 
севимли Пейгъамберимиз киби биз де: «Аллаһым, 
Сенинъ адынънен юкълар, Сенинъ адынънен уянырым», 
диерек, яхшы бир юкъугъа далармыз. 


Раббинъизге алчакъ 
гонъюльнен ве 
ич-ичинъизден дуа 





Сонъсузлыкъкъа ачылгъан къапу: EIER, 
Damuxa cypecu (Араф суреси, 55 - джи ает) 


SITS CEM 


Фатиха — ачыш Be башлангъыч демектир. Къур’ан-ы 
Керимни ачкъанымызда корюледжек ильк суре — Фатиха 
суресидир. О, Къур'ан-ы Керимнинъ озю ве озеги, энъ 
буюк дуа ве Аллаһкъа япылгъан энъ буюк якъарыштыр. 
Фатиха суресини окъуяракъ, эр заман Аллаһкъа дуа эте 
билирмиз. Къуран-ы Керим окъулгъандан сонъ, дуалар- 
дан сонъ, олюлеримизнинъ артындан ве къылгъан намаз- 
ларымызнынъ эр рекятында Фатиха суресини окъуймыз. 
Суренинъ сонъунда да «Къабул эт, Аллаһым», манасын- 
да «амин» деймиз. 





Ает-ает Фатиха суреси 


«Рахман ве рахим олгъан Аллаһнынъ адынен. Эр тюр- 
лю макътав алемлернинъ Рабби олгъан Аллаһ ичюндир. 
О, рахман ве рахимдир. Мукяфат ве джеза кунюнинъ тек 
акимидир. Эй, гузель Аллаһым, тек Сен ичюн ибадет этер 
ве тек Сенден ярдым истермиз. Бизни догъру ёлгъа, ни- 
метинъе ириштиргенлернинъ ёлуна къавуштыр. Гъадап- 
къа огърагъанларнынъ ве догърулыкътан айырылгъан- 
ларнынъ ёлуна дегиль!» 

Кяинатны ве бутюн барлыкъларны, сейярелерни, йыл- 
дызларны, айны ве кунешни яраткъан Аллаһтыр. О, 
бильген, бильмеген, козюмизнен корьген ве коралмагъан 
эр барлыкънынъ яратыджысыдыр. Яраткъанларыны да, 
энъ гузель шекильде яраткъандыр. 





PASS nn 


Бисмилляхнен 
башланмагъан эр 
иш берекетсиздир. 


(Бейхакъий, Сюнен, Ш / 209) 

Аллаһ яраткъан эр шейине бир вазифе берген, олар- 
нынъ да озьлерине берильген вазифелерни энъ яхшы ше- 
кильде ерине кетирювлерини истеген ве оларны Рабб ис- 
минен тербие эткен. Меселя, бир сабий догъгъаны киби 
къалгъан олса эди, лаф эталмаз, кулип, юрип оламаз ве 
буюмез эди. Сабийге бутюн буларны огреткен Аллаһтыр. 
Къушларгъа учмакъны, тыртыргъа йипек сармасыны, 
къурткъа бал япмасыны, дюньягъа кунеш этрафында ай- 
ланмасыны огреткен Аллаһтыр. 


Эр шей озь тилинен алемлернинъ Рабби Аллаһкъа те- 
шеккюр этер ве Оны макътар. Ойле экен, яратылгъанлар- 
нынъ энъ гузели олгъан инсан да, энъ гузель шекильде 
Раббини анъмалыдыр. 


Аллаһ рахмандыр. Рахмети эр шейни саргъан, бутюн 
яратылгъанлар акъкъында хайыр, рахмет ве гузеллик ти- 
леген, севгенини севмегенинден айырды этмеден, эсап- 
сыз ниметлерге къавуштырыджыдыр. 


Аллаһ рахимдир. Рахмети ахиретте ялынъыз му’мин- 
лерни сарыджы, берген ниметлерини яхшы къуллангъан- 
ларны даа буюк ве эсапсыз ниметлер беререк, мукяфат- 
ландырыджыдыр. 


Аятны да, олюмни де яраткъан Аллаһтыр. Джанлы эр 
шей дюньягъа келе, яшай ве оле. Баарьден къышкъа 
догъру денъишиджи мевсимлер бизге аятнынъ да сейи- 
рини косьтере. Баарьде ем-ешиль олгъан ер юзю къышта 
кефин мисали бем-беяз бир орьтюнинъ алтында усулы- 
нен юкълар къалыр 


Эр бир джанлы киби, бир кунь инсан да оледжек. 
Анджакъ олюм бир сонъ дегиль, янъы ве фаркълы аят- 
нынъ башланышыдыр. Бу дюньядан козь юмдургъан 
олюм, айны вакъытта, бир башкъа аяткъа — ахирет аяты- 

Ha козьлеримизни ачар. O ерде эвелья эр шейнинъ эсабы PÍO Bt ey 
соралыр. Дюньяда олгъанда япкъан хата ве саваплары- 


Энъ гузель адлар 
мыз язылы бир къоюн дефтери къаршымызгъа чыкъар. 


Аллайнынъдыр, 
Дюнья аяты — ахирет аяты ичюн бир азырлыкътыр. Онъа о гузель 
Иште, эр кес эсапкъа чекиледжек O кунь — алемлернинъ џдларнен дуа 


Рабби олгъан Аллаһкъа къавушмакъ кунюдир. этинъиз 


Раббимиз яратылыш макъсадымызны бойле бильдире: 
«Инсанларны анджакъ манъа ибадет этсинлер, дие ярат- 
тым» (Зарият суреси, 56-нджы ает). Биз де яратылыш вазифе- 
мизни ерине кетирмек ве узур тапмакъ ичюн, Аллаһкъа 
ибадет этер, эллеримизни ачып, Онъа ялварырмыз. 


(Араф суреси, 180-джи ает) 


kun сит 


Аллаһ къулунынъ тарлыкъта къалувыны, сыкъынты 
чекювини истемез. Дюнья бир имтихан ери олгъаны 
ичюн, вакъты-вакътынен къаршымызгъа къыйынлыкъ- 
лар чыкъар. Бойле вакъытларда Раббимизге эль ачармыз 
ки, бизге ярдым этсин. Чюнки, Аллаһ, Онъа инангъан, 
онъа сыгъынгъан инсанларнынъ даима ярдымджысы- 


дыр. 





Аллаһ, инсанларны догъру ёлгъа къавуштырмакъ 
ичюн пейгъамберлер ве китаплар ёллады. Бизим вазифе- 
миз де, сонъки пейгъамбер Азрети Мухаммедни (с.а.в.) 
озюмизге орьнек алмакъ ве онъа ёлланылгъан Къур'ан-ы 
Керимни окъумакътыр. Ялынъыз бу шекильде аетте 
бильдирильген догъру ёл узеринде ола билирмиз. 


Озьлерине нимет берильгенлер Аллаһкъа бу ниметлер 
ичюн шукюр этип, бу ниметнинъ керегини ерине кети- 
рир. Олар – пейгъамберлер, шеитлер, давранышларынен, 
ортагъа къойгъан эсерлеринен инсанларгъа нумюне 
олгъан гузель инсанлардыр. 


Гъадапкъа огърагъанлар исе, онынъ эмир ве ясакъла- 
рыны омурына кетирмез, берген ниметлерини тюшюн- 

и рә мез, бу ниметлер ичюн шукюр этмезлер. Бунынъ устюне, 
пешманлыкъ дуйып, Аллаһтан афу биле истемезлер. 
Иште, олар бу нанкёрлыкълары себебинден, Аллаһнынъ 
гъадабына огърагъан, догъру ёлдан адашкъанлардыр. 


Ju, Аллаһым, сени 
севмекни, сенинъ 


севгенлеринъни 
Биз де олар киби олмамакъ ичюн арекетлеримизге дикъ- 
севмекни ве 
къат этер, Раббимизге бизни «Гъадапкъа огърагъанлар- 
севгинъе 


нынъ BE догърулыкътан айырылгъанларнынъ ёлуна къа- 


еткизеджек вуштырма!» дие дуа этермиз. 
ишлерни насип 


этменъни сенден Эсма-и Хусна иле дуа 
тилерим. Эй, 
Аллайым, севгинъни 
манъа 

нефсимден, 
къорантамдан ве 
салкъын сувдан 

даа да севгили 
КЪЫЛ. 


Дуа — истек ве ихтияджларымызны Аллаһкъа эшит- 
тирмектен башкъа, Аллаһны анъмакънынъ бир ёлудыр. 
«Энъ гузель исимлер Аллаһнынъдыр, онъа о гузель исим- 
леринен дуа этинъ» (Араф суреси, 180-нджи ает). Къур'ан-ы 
Керимде, айрыджа пейгъамбер дуаларында, Раббимиз 
исимлеринен бирликте юджельтильмектедир. 


Севимли Пейгъамберимиз бир хадислеринде Юдже 
Аллаһнынъ 99 исми олгъаныны, исимлерге инангъан ве 
(Термизий, Дуа, 73) инанчы ёнелишинде арекет эткен кимсенинъ дженнетке 
SITE Ети киреджегини хабер берген. Эбет Аллабнынъ исимлери 
99-дан ибарет дегиль. Хадисте 99 сайысынынъ зикр эти- 
люви сынъырлав манасында дегиль, бу исимлернинъ 
Аллаһнынъ энъ чокъ билинген исимлери олгъаны себе- 
биндендир. 


Дуа эткенде, Аллаһнынъ бу исимлерини де къуллана 
билирмиз. Рахман исминен бизге мерхамет этмесини, 
Ведуд исминен бизни севмесини ве севдирмесини истей 
билирмиз. 


Энъ буюк дуа: Аету ль Курси 





Севимли Пейгъамберимиз: «Эр шейнинъ бир юксе- 





PASÓ CS 


Раббимиз! Бизни 
догъру ёлгъа 
къоигъан сонъ, 
юреклеримизни 
къыйыштырма. 
Бизге сендеп 
рахмет багъышла. 
Шубесиз сен 
багъышламасы 

бол олгъанысын»ъ. 


(Аали-Имран суреси, 8-джи ает) 


УЗО 

клиги бардыр. Къур’аннынъ юксеклиги Бакъара суреси- 
дир. Онда Къур’ан аетлерининъ эфендиси олгъан бир ает 
бар. O — Аету’ль Курсидир». (Термизий. «Севабу’ль Къур'ан», 2) 
буюра. 


Аету’ль Курсининъ манасы бойледир: 


«О Аллаһ ки, ондан башкъа Танъры ёкътыр. O, хайй Be 
къаййумдыр. Онъа не юкъу келир, не юкъусырав. Кок- 
лерде ве ерде олгъанларнынъ эписи Онынъдыр. Онынъ 
къатында, Онынъ изни олмадан, шефаат этеджек ким 
бар? О, къулларынынъ япкъанларыны ве япаджакълары- 
ны билир. Онынъ бильгенлеринден башкъа, инсанлар 
Онынъ ильминден ич бир шейни билалмаз. Онынъ Kyp- 
сиси коклерни ве ерни ичине алыр. Оларны къорчалап, 
козетмек Онъа зор кельмез. О пек юджедир, пек буюк- 
тир» (Бакъара суреси, 255-нджи ает). 


Аету’ль Курсиде Аллаһнынъ юджелиги, сыфатлары 
кяинаттаки вакъиаларнынъ бутюн эписи онынъ ирадеси- 
нен мейдангъа кельгени, Онынъ истеги ве изини олма- 
дан, ич бир кимсенинъ башкъасына шефаат эталмай- 
джагъы, коклерде ве ерде олгъанлар Онъа аит экени акъ- 
къында бильги бериле. 


Аету’ль Курсиден билемиз ки, Аллаһ исми — ялынъыз 
Раббимизге аит айры бир исимдир. Аллаһны бизге 
таныткъан не къадар исим ве фаркълылыкълар бар исе, 
эписининъ анълаткъаныны, Аллаһ исми бир озю анъла- 
тыр. 


Аллаһ акъкъында бильмемиз керек олгъан ильки 
шейни Аету’ль Курси бизге огрете: «Ляа иляахе иллал- 
лах». Бу сёз «келиме-и тевхид»дир. Манасы «Аллаһ бир- 
дир, онынъ эши ве бенъзегени, ортагъы ёкътыр. Ондан 
башкъа танъры ёкътыр», демектир. 

O, хайй Be къаййумдыр. Хайй исминен бутюн эр шейге 
аят бериджидир. Чюнки, аятнынъ саиби Одыр. Эр шей- 
нинъ бир сонъу бар, амма Аллаһ эбедийдир. Эр шей 
олюр, амма Аллаһ олюмсиздир. Къаййум исминен ярат- 
къанларыны къорчалап-козетир. Эр шей бар олмакъ ичюн 
Аллаһкъа мухтадждыр. Аллаһ исе, ич кимсеге мухтадж 
дегиль. Эр шей Онынъ корип-козетюви иле барлыгъыны 
девам эттирир. 


Аллаһ бутюн япкъанларымызны ве япаджакълары- 
мызны билир. Ич бир шей Ондан гизли къалмаз. О, 
алимдир. Эр шейни бильмек хусусиетине саиптир. Хаял 
эткенлеримиз биле, Аллаһтан гизли къалмаз. Биз исе, 
онынъ тилегени къадарыны огрене билирмиз. Онынъ 
Курсиси коклерде ве ерде олгъан эр шейни къаплагъан- 
дыр; эр шей Онынъ эмри алтындадыр. Чюнки, О пек 
юдже, пек буюктир. 





Мирадждан кельген бахшыш: 
Бакъара суресининъ сонъки аетлери 


Амене’р-Ресулу оларакъ да бильдигимиз бу аетлер 
севимли Пейгъамберимизге Мирадж вакъиасы вакътын- 
да эндирильген Бакъара суресининъ 285-286-нджы ает- 
леридир. Бу аетлернинъ сонъундаки дуа да бойледир: 


«Эй, Раббимиз! Унутыр я да янъылыр исек, бизни ме- 
сулиетли тутма. Эй, Раббимиз! Бизге, бизден эвелькилер- 
ге юклегенинъ киби, агъыр юк юклеме. Эй, Раббимиз! 
Бизге кучюмиз етмейджек шейлерни юклеме. Бизни афу 
эт бизни багъышла ве бизни аджы. Сен бизим мевлямыз- 
сынъ. Кяфирлер топлулыгъына къаршы бизге ярдым эт». 


PATO CS 


Раббимиз! Биз 
иман эттик. 
Гунахларымызны 
багъышла. Бизни 
атеш азабындан 
къорчала. 


(Аали-Имран суреси, 16-джи ает) А 

Раббена дуалары 


Куньде беш вакъыт къылгъан намазымызнынъ со- 
нъунда Раббена дуаларыны окъуймыз. Бу дуаларда бойле 
деймиз: 


«Раббимиз! Бизге дюньяда ве ахиретте яхшылыкъ бер, 
бизни атеш азабындан къорчала» (Бакъара суреси, 201-нджи ает). 


«Эй, Раббимиз, дюньяда япкъанларымыздан эсапкъа 
чекиледжек кунюм мени, анамны, бабамны ве бутюн 
инангъанларны багъышла». (Ибрахим суреси, 41-нджи ает). 


Ихляс, Фелякъ ве Нас сурелери дуа оларакъ 


Ихляс, Фелякъ ве Нас сурелерини дуа оларакъ да 
окъурмыз. Бу сурелернинъ маналары бойледир: 


«Де ки, о Аллаһ бирдир. Эр шей барлыгъына Онъа 
борджлудыр, Онъа мухтадждыр, О ич бир шейге мухтадж 
дегильдир. О не догъургъан, не де бириси тарафындан 
догъурылгъандыр. Ич бир шей онъа мусавий дегильдир». 


«Де ки, яраткъан шейлеринънинъ яманлыгъындан, 
къаранлыкъ чёккен вакъытта гедженинъ яманлыкъларын- 
дан, дюгюмлерге уфюрип, сихир япыджыларнынъ яман- 
лыкъларындан ве куньлеген вакътында куньджюнинъ 
яманлыкъларындан сабанынъ раббине сыгъынырым». 


«Де ки, инсанлар Аллаһны анъгъанда къальплерине 
весвесе сокъкъан, пусугъа чекильген джин ве инсан шей- 
танынынъ яманлыкъларындан инсанларнынъ Раббине, 
инсанларнынъ иляхына сыгъынырым». 


Намазда окъулгъан дуалар 
Субханеке дуасы 


Сен эксик сыфатлардан узакъсынъ, Аллаһым! Сени 
даима макътарым. Сенинъ адынъ къутлыдыр. Барлы- 
гъынъ эр шейден устюндир, шанынъ юджедир. Сенден 
башкъа танъры ёкътыр. 


PASAS CA 
Раббим! Кучюк 
олгъанда анам ве 
бабам мени насыл 
остюрдюлер исе, 
шимди де сен 
оларгъа рахмет 
эт. 


(Исра суреси, 24-джи ает) 


e SI dl 





PAST Cn 

Ju, Раббимиз! 
Бизни огюнден 
кельген кечкен 
иманлы 
къардашларымызны 
багъышла. 
Юреклеримизге, 
иман эткенлерге 
къаршы ич бир 
кин быракъма! 
Шубесиз сен чокъ 
шефкатли, чокъ 
мераметлисинъ. 


(Хашир суреси, 10-джи ает) 


а CAM et 

Тахиййат дуасы 


Тиль, беден ве малнен олгъан ибадетлернинъ эписи 
Аллаһкъадыр. Ондан башкъасына ибадет этильмез. Эй, 
пейгъамбер! Аллаһнынъ селямы ве берекети санъа ол- 
сун! Селям бизлерге ве Аллаһнынъ яхшы къуллары узе- 
рине де олсун! Мен шаатлыкъ этем ки, Аллаһтан башкъа 
танъры ёкътыр. Кене шаатлыкъ этем ки, Азрети Мухам- 
мед Онынъ къулу ве эльчисидир. 


Салли ве Барик дуалары 


Аллаһым! Ибрахим пейгъамберге ве онынъ якъынла- 
рына рахмет эткенинъ киби, Мухаммедге ве Мухаммед- 
нинъ якъынларына да, рахмет эйле. Акъикъатен Сен 
макъталгъан ве шаны юджесинъ. 


Аллаһым! Ибрахим пейгъамберге ве якъынларына 
хайыр ве берекет бергенинъ киби, Мухаммедге Be аиле- 
сине де хайыр ве берекет бер. Акъикъатен Сен макъ- 
талгъан ве шаны юджесинъ. 





Къунут дуалары 


Аллаһым! Ялынъыз Сенден ярдым истермиз, Сенден 
гунахларымызны багъышламанъны ве бизни догъру 
ёлгъа къойманъны истермиз. Санъа инанырмыз; Санъа 
тёвбе этермиз ве ялынъыз Санъа ишанырмыз. Бизге бер- 
ген бутюн ниметлеринъни билерек, Сени хайырнен 
макътармыз. Санъа шукюр этермиз. Ич бир ниметинъни 
инкяр этмез ве оларны башкъасындан деп бильмемиз. 
Ниметлеринъни инкяр эткен ве санъа къаршы чыкъкъан- 
ны быракъырмыз. 


Аллаһым! Биз анджакъ ялынъыз Санъа къуллукъ этер- 
миз. Намазны ялынъыз Сен ичюн къылармыз, ялынъыз 
Санъа седжде этермиз. Ялынъыз Санъа чапар ве Санъа 
якълаштыраджакъ шейлерни къазанмагъа арекет этер- 
миз. Санъа севе-севе ибадет этер ве Сенинъ рахметинъ- 

ни умют этермиз; азабынъдан да къоркъармыз. Шубесиз, 
Сенинъ азабынъ инкяр этиджи ве инанчсызларгъа 
етишир. 


Елумызны айдынлаткъан 
пейгъамбер дуалары 


Инсанларгъа догъру ёлны анълатмакъ ичюн ёлла- 
нылгъан пейгъамберлер, дуа меселесинде де, инсан- 
ларгъа орьнек олгъанлар. Бу гузель дуаларны эзберлеп, 
биз де Раббимизге пейгъамберлер киби дуа эте билемиз. 


Азрети Адем Be Аванынъ дуасы 


Азрети Адем ве Ава дюньягъа ёлланылгъанларынен, 
хаталары себебинден, чокъ козьяш тёкерек, бойле дуа 
эткенлер: 


«Раббимиз! Биз озюмизге зулум эттик. Эгер бизни ба- 
гъышламасанъ ве бизни аджымасанъ, мытлакъа зараргъа 
огърагъанлардан олурмыз» (Араф суреси, 23-нджи ает). 


Азрети Нухнынъ дуасы 


«Эй, Раббим! Мен енъильдим, манъа ярдым эт» (Къамер 
суреси, 10-нджы ает). 


«Акъкъында кесен-кес бильгим олмагъан шейни исте- 
мектен Санъа сыгъынырым. Эгер мени афу этмез, манъа 
мерхамет этмез исенъ, эр шейни гъайып эткенлерден 
олурым» (Худ суреси, 47-нджи ает). 


Азрети Ибрахимнинъ дуасы 


Бугуньки кунюмизде миллионларнен инсанларнынъ 
хадж ве умре ибадетини ерине кетирмек ичюн зиярет 
эткен Кябени Азрети Ибрахим ве огълу Азрети Исмаил, 
бундан бинълернен йыл эвель, Аллаһнынъ вахий эмри- 
нен къургъан ве сонъунда бойле дуа эткенлер: 


PASTO Owe 

Эй, Раббимиз! Тек 
санъа таяндыкъ, 
ичимизден тек 
санъа ёнельдик. 
Къайтув тек 
санъадыр. Эй, 
Раббимиз! Бизни 
инкяр эткенлернинъ 
зулумына огъратма. 
Бизни багъышла. 
Эй, Раббимиз! 
Шубесиз сен мутлакъ 
кучь CAUOUCUHD, 
укюм ве икмет 


саибисинъ. 


(Мумтехине суреси, 
4-5-джи аетлер) 


a CAM Ret 

«Эй, Раббимиз! Бизден къабул эт. Шубесиз, Сен хакъ- 
къы иле эшитиджисинъ, хакъкъы иле билиджисинъ» 


(Бакъара суреси, 127-нджи ает). 
Азрети Ибрахим япкъан башкъа дуалар да бар: 


«Раббимиз! Бизни Санъа теслим олгъан кимселер эт 
Союмыздан да Санъа теслим олгъан топлум чыкъар. 
Бизге ибадет ерлерини ве усулларыны косьтер. Тёвбе- 
мизни къабул эт Чюнки, Сен тёвбелерни къабул этиджи 
ве чокъ мерхаметлисинъ. 





Раббимиз! Араларындан оларгъа бир пейгъамбер ёл- 
ла; оларгъа аетлеринъни окъусын, китапны ве икметни 
огретсин ве оларны эр яманлыкътан арындырсын. Шубе- 
сиз, Сен мутлакъ кучь саибисинъ, укюм BE икмет саиби- 
синъ» (Бакъара суреси, 128-129-нджы аетлер). 


«Раббимиз! Мен эвлятларымдан базысыны, Сенинъ 
мукъаддес эвинъ олгъан Кябенинъ янында олгъанда, 
экин осьмез бир вадийге ерлештирдим. Раббимиз! 
Намазны дос-догъру къылувлары ичюн бойле яптым. 
Сен де инсанлардан бир къысмынынъ гонъюллерини 
оларгъа мейиль эттир, оларны осюмликлернен рызыкъ- 
ландыр, умют этилир ки, шукюр этерлер. 


Раббимиз! Шубесиз Сен гизлегенимизни де, ашкяр 
эткенимизни де, билирсинъ. Ерде ве кокте ич бир шей 
Аллаһкъа гизли къалмаз. 


Хамд, мен зияде къартайгъанымда манъа Исмаилни ве 
Исхакъны берген Аллаһкъа аиттир. Шубесиз, Раббим 
дуаны эшитиджидир. 


Раббим! Мени намазгъа девам эткен бир кимсе эйле. 
Союмдан да бойле кимселер ярат. 


Раббимиз! Дуамны къабул эйле. 

Раббимиз! Эсап корюледжек куньде мени, ана-бабам- 
ны ве инангъанларны багъышла» (Ибрахим суреси, 37-41- 


нджи аетлер). 


Эй, Раббим! Манъа бир икмет багъышла ве мени 
яхшы кимселер арасына къош. Сонъундан келеджеклер 
арасында мени догърулыкънен анъылгъанлардан эйле. 
Мени Наим дженнетининъ варислеринден эт Бабамны 
да багъышла. Чюнки, о акъикъатен, ёлуны шашыргъан- 
лардандыр. (Къулларнынъ) тирильтиледжек куньлери ме- 
ни утандырма. О кунь ки, не мал файда берир, не огъул- 
лар, Аллаһкъа арынгъан бир къальп иле кельген баш- 





къа» (Шуара суреси, 83-86-нджы аетлер). 





Азрети Лутнынъ дуасы 


Къур'ан-ы Керимде укюм ве илим берильген пейгъам- 
бер оларакъ баас этильген Азрети Лут узун йыллар бо- 
юнджа хакъ динни анълаткъан. Анджакъ Азрети Лут- 
нынъ къавмы гунахта исрар этип, юзсюзлик япкъанла- 
рында, «Эй, Раббим! Мени ве аилемни оларнынъ япкъан 
чиркин иштен къуртар» (Шуара суреси, 169-нджи ает) диерек, 
Аллаһкъа дуа эткен. Аллаһ бу дуаны къабул эткен ве Ал- 
лаһнынъ эльчисине башкъалдыргъан къавм ёкъ олгъан. 


Азрети Якъубнынъ дуасы 


«Сыкъынтымны, кедер ве къасеветимни садедже 
Аллаһкъа арз этем» (Юсуф суреси, 86-нджы ает). 


Азрети Юсуфнынъ дуасы 


Юсуф суреси Азрети Юсуфнынъ башындан кечкен 
вакъиаларны анълаткъан бир суредир. Бу суреде Азрети 
Юсуфнынъ корьген тюшю, къардашлары тарафындан 
къуюгъа атылувы, ёлдан кечкен бир керван тарфындан 
къуртарылувы, Мысыр везирине хызметчи оларакъ 

сатылувы, везирнинъ къадыны онъа ашыкъ олувы, зин- 
дангъа атылувы, Мысыр укюмдарынынъ тюшюни ёрум- 
лавы, къытлыкъ олувы ве къардашларынен корюшюви, 
сонъундан оларны афу этюви ве бабасынен корюшюви 
кениш анълатыла. Бу себептен, Азрети Юсуфнынъ къыс- 
сасында гузель дуа нумюнелери бар. 


«Раббим! Акъикъатен манъа мульк бердинъ ве манъа 
сёзлернинъ ёрумыны огреттинъ. Эй, коклерни ве ерни 
яраткъан. Дюньяда ве ахиретте ярдымджым Сенсинъ. 
Меним джанымны мусульман оларакъ ал ве мени яхшы 
инсанлар арасына къош» (Юсуф суреси, 101-нджи ает). 


Азрети Эййубнынъ дуасы 


Азрети Эййуб амансыз бир хасталыкъкъа огърап, узун 
бир вакъыт сыкъынты чеккен, анджакъ эр тюрлю агъыр 
шартта сабыр этерек, бутюн му’минлерге нумюне олгъан. 
Биз де имтиханнынъ шекли ве не къадар сюрсе-сюрсин, 
сыкъынтылар къаршысында сабыр косьтермели, исьян 
этмемели ве Аллаһтан умют кесмеден, сабырнынъ 
нетиджеси гузель оладжагъыны бильмелимиз. 





«Эййубны де хатырла. Хатыранъдамы, о Раббине, 
шубесиз ки, мен дертке огърадым, Сен исе, мерхаметли- 
лернинъ энъ мерхаметлисисинъ, дие нияз эткен эди» 
(Энбия суреси, 83-нджи ает). 


Азрети Шуайбнынъ дуасы 


Медйен Be Эйке халкъына пейгъамбер оларакъ ёлла- 
нылгъан Азрети Шуайб, онъа инангъан му’минлернен 
берабер яшагъан топракъларындан сюргюн этильмекнен 
техдит этильди. Бунынъ узерине, Аллаһкъа тевеккуль 
этерек, дуада булунды: 


«Аллаһ бизни сизинъ дининъизден къуртаргъан сонъ, 
эгер онъа къайтсакъ, мытлакъа Аллаһкъа къаршы ялан 

уйдургъан олурмыз. Раббимиз Аллаһ тилемегендже, 
сизинъ дининъизге дёнювимиз биз ичюн оладжакъ шей 
дегиль. Раббимиз эр шейни ильминен саргъандыр. Биз 
ялынъыз Аллаһкъа тевеккуль эттик. Эй, Раббимиз! Биз- 
нен топлумымыз арасында акъикъатнен укюм эт Чюнки, 
Сен укюм этиджилернинъ энъ хайырлысысынъ» (Араф 
суреси, 89-нджы ает). 


Азрети Мусанынъ дуасы 


«Эй, Раббим! Мени ве къардашымны багъышла. Бизге 
рахмет эт Сен мерхаметлилернинъ энъ мерхаметлиси- 
CUHb» (А’раф суреси, 151-нджи ает). 


«Раббим, бизге дюньяда да, ахиретте де, яхшылыкъ 
бер. Чюнки, биз Санъа баргъан ёлгъа ёнельдик» (Араф 
суреси, 156-нджы ает). 





«Раббим! Гонълюме ферахлыкъ бер, ишимни манъа 
къолайлаштыр. Тилимдеки тутукълыкъны чез ки, сёзюм- 
ни анъласынлар» (Таа Хаа суреси, 25-28-нджи аетлер). 


Азрети Сулейманнынъ дуасы 


«Эй, Раббим! Мени багъышла. Манъа, менден сонъ 
кимсеге ляйыкъ олмайджакъ бир укюмдарлыкъ бахш эт. 
Шубесиз, Сен чокъ бахш этиджисинъ» (Сад суреси, 35-нджи ает). 


«Эй, Раббим! Мени; манъа, ана ве бабама берген ни- 
метлеринъе шукюр этмеге ве разы оладжагъынъ амеллер 
ишлемеге ильхамландыр. Мени рахметинънен яхшы къул- 
ларынънынЪъ арасына къош» (Немль суреси, 19-нджы ает). 


Азрети Юнуснынъ дуасы 


«Сенден башкъа ич бир илях ёкъ. Сени эксикликлер- 
ден узакъ тутарым. Мен акъикъатен озюне зулум эткен- 
лерден олдым. Биз де дуасыны къабул эттик ве оны 
кедерден къуртардыкъ. Иште, биз му’минлерни бойле 
къуртарырмыз» (Энбийа суреси, 87-88-нджи аетлер). 

Азрети Зекериййанынъ дуасы 


Баягъы яшта олгъан Азрети Зекериййа, озю олдукъча 
къарт къадыны догъмаз олгъаны алда, озюнден сонъ 
топлумы ичинде иманны яшатмакъ ичюн, Аллаһтан бир 
эвлят истеген эди. 





«Хатыранъдамы, о, Раббине гизлиден сесленген вакъ- 
тында, деген эди ки: Раббим! Шубесиз, кемиклерим гев- 
шеди. Сачым-сакъалым агъарды. Санъа япкъан дуала- 
рымда ич махрум олмадым. Акъикъат шу ки, мен, мен- 
ден сонъ келеджек акърабаларымнынъ исьянкяр олувла- 
рындан къоркъам. Къадыным исе догъурмаз. Манъа озь 
тарафынъдан; манъа ве Якъуб ханеданына варис ола- 
джакъ бир эвлят багъышла ве оны хошнутлыгъынъа 
етишкен бир кимсе яп» (Мерьем суреси, 3-6-нджы аетлер). 


«Биз де онынъ дуасыны къабул эттик ве онъа Яхяны 
багъышладыкъ. Эшини де догъурмагъа эльверишли 
яптыкъ. Олар акъикъатен хайыр ишлеринде ярышырлар, 
рахметимизни умют этерек ве азабымыздан къоркъа- 
ракъ, бизге дуа эте эдилер. Олар бизге терен сайгъы дуй- 
гъан кимселер эди» (Энбийа суреси, 90-нджы ает). 





Азрети Исанынъ дуасы 


«Аллаһ къыямет куню шойле дейджек: Эй, Мерьем 
огълу Иса! Сен инсанларгъа Аллаһны быракъаракъ, ме- 
ни ве анамны эки илях къабул этинъ, дединъми? Иса да 
бойле дейджек: Сени бутюн эксикликлерден узакъ тута- 
рым. Акъкъым олмагъан бир сёзни сёйлемем, мен ичюн 
сёз мевзусы олмаз. Эгер мен оны сёйлеген олса эдим, 
эльбетте Сен буны билир эдинъ. Сен меним ичимде 
олгъанны билирсинъ, амма мен Сенде олгъанны билал- 
мам. Шубесиз ки, ялынъыз Сен билинмезлерни хакъкъы 
иле билирсинъ. 

Мен оларгъа садедже манъа эмир эткен шейинъни CEH- 
ледим: меним де Раббим, сизинъ де Раббинъиз олгъан 
Аллаһкъа къуллукъ этинъ, дедим. Араларында олгъан 
бутюн вакъытта оларгъа шаат ве нумюне олдым. Ан- 
джакъ мени араларындан алгъанынъда, артыкъ узерле- 
ринде козетиджи ялынъыз Сен олдынъ. Сен эр шейге 
хакъкъы иле шаатсынъ. 


Эгер оларгъа азап этер исенъ, шубе ёкъ ки, Сен мут- 
лакъ кучь саибисинъ, укюм ве икмет саибисинъ» (Маиде 
суреси, 116-118-нджи аетлер). 


Азрети Мухаммеднинъ (с.а.в.) 
Къур'ан-ы Керимде кечкен базы дуалары 


Къур'ан-ы Керимде севимли пейгъамберимизге аит 
дуаларнынъ аман-аман эписи «де ки» A да «сёйле» шеки- 
линде башлана. Раббимиз Пейгъамберимизге де насыл 
дуа этеджегини огреткен. 





«Де ки: Раббим, шейтаннынъ къурназлыкъларындан 
Санъа сыгъынырым. Ве оларнынъ меним янымда булун- 
маларындан да, Санъа сыгъынырым, Раббим» (Муминун 
суреси, 97-98-нджи аетлер). 


«Раббим! Киреджек ериме догърулыкъ ве эсенлик 
ичинде кирмемни теминле. Чыкъаджакъ еримден де 
догърулыкъ ве эсенлик ичинде чыкъар. Къатынъдан Ma- 
нъа ярдымджы бир къувет бер» (Исра суреси, 80-нджи ает). 


«Де ки, Я Рабби, ильмимни арттыр» (Таа Хаа суреси, 114- 


нджи ает). 


«Раббим! Багъышла, мерхамет эт Чюнки, Сен мерха- 
мет этиджилернинъ энъ хайырлысысынъ» (Муминун суре- 


си, 118-нджи ает). 

Пеигъамберимизнинъ аятындан 
бир къач дуа даа 


Пейгъамберимиз эм ибадет эткенде, эм де куньделик 
аяты эснасында, кедерли ве севинчли анларында, эп 
эллерини ачар, Аллаһкъа ёнелир, девамлы ялварыр эди: 


«Аллаһым, нефсимни Санъа теслим эттим. Юзюмни 
Санъа чевирдим. Ишимни Санъа авале эттим. Разылы- 
гъынъны умют этерек, азабынъдан къоркъаракъ, Санъа 
таяндым. Санъа сыгъындым. Сенден башкъа сыгъыны- 
ладжакъ, Сенден башкъа таяныладжакъ ёкътыр. Алла- 
һым, эндирген китабынъа, ёллагъан пейгъамберинъе 
иман эттим» (Бухарий. «Даават», 7). 


«Эй, Аллаһым, Сени севмекни, севгенлеринъни сев- 
мекни ве севгинъе етиштиреджек ишлерни насип этменъ- 
ни Сенден тилерим. Эй, Аллаһым, севгини манъа неф- 
симден, аилемден ве салкъын сувдан даа севимли яп» 
(Термизий. «Дуа», 73). 


«Аллаһым , бизге дюньяда ве ахиретте гузель шейлер 
бер» (Муслим. «Зикир», 26). 


«Аллаһым, мени багъышла, манъа мерхамет эт разы- 
лыгъынъны къазандыраджакъ ишлер яптыр, манъа афиет 
ве хайырлы рызыкъ бер» (Муслим. «Зикир», 35). 


«Аллаһым, мени догъру ёлгъа къавуштыр ве о ёлда 
мувафакъиетли эт» (Муслим. «Зикир», 78). 


«Эй, Аллаһым, яман ахлякълы олувдан, яман ишлер 
япувдан ве янълыш инанчларгъа сапувдан Санъа сыгъы- 
нырым» (Термизий. «Дуа», 126). 


«Аллаһым, берген ниметинънинъ ёкъ олып кетювин- 
ден, берген сагълыгъынънынъ бозулувындан, апансыз- 
дан береджек джезанъдан ве Сенинъ KbbI3TbbIHIbITbbIHb- 
ны узериме чекеджек эр шейден Санъа сыгъынырым» 
(Муслим. «Зикир», 96). 

«Аллаһым! Аджизликтен, тенбелликтен, къоркъакъ- 
лыкътан, къартлыкътан, къабир азабындан, тирилернинъ 
ве олюлернинъ фитнесинден Санъа сыгъынырым» 
(Муслим. «Зикир», 50). 


«Аллаһым! Файда бермеген илимден, урькмеген 
юректен, тоймагъан нефстен, къабул олунмагъан дуадан 
санъа сыгъынырым» (Муслим. «Зикир», 73). 


«Аллаһым! Сенден хидает такъва, иффет ве гонъюль 
зенгинлиги истерим» (Муслим. «Зикир», 72). 


«Эй, Раббим! Мени яхшылыкъ япкъан вакъытта се- 
винген, яманлыкъ япкъан вакъытта пешман олгъанлар- 
дан эйле» (Ибн Мадже. «Эдеп», 57). 


Ислям буюклеринден дуалар 


«Аллаһым! Бутюн гузеллик ве яхшылыкъларнынъ эпи- 
сини Сенден истерим. Бутюн чиркинлик ве яманлыкълар- 
нынъ эписинден Санъа сыгъынырым» (Азрети Айше). 





«Аллаһым! Манъа яхшы ишлер насип эйле. Ишлерим- 
ни Сенинъ ризанъа махсус эт Ичине косьтериш ве ялан 
къарышувындан сакъындыр» (Азрети Умер). 


«Я Рабби! Алымны коре исенъ, чаресизлигимни биле- 
синъ. Гизли ялваргъанымны эшитесинъ. Мени Сенден 
умют кескенлерге къошма, къусурыма бакъма, даа чокъ 
беклетме, умютсизлендирме. Рахметинъе ишанчым толу. 
Гонълюмдеки ашкъ атешини яндыр, мени севгинъе къан- 
дыр, севгинъни эксильтме. Сенинъ буюклигинъ огюнде 
боюн эгдим, седждеге къапандым, мени багъаышла» 
(Азрети Али). 


«Озюни зикр эткенни унутмагъан Аллаһкъа хамд 
олсун. Озюне дуа эткенни бош къайтармагъан, ялвар- 
гъанны агълатмагъан ве умют эткенни бош къалдырмагъан 
Аллаһкъа хамд олсун» (Азрети Асан). 

«Энъ фена аркъадаш олгъан ачлыкътан ве хиянеттен 
санъа сыгъынырым. Тенбеллик, къызгъанчлыкъ, къоркъу 
ве зияде къартлыкътан Санъа сыгъынырым. Аят ве олюм- 
нинъ фитнесинден Санъа сыгъынырым (Имам Гъазалий). 


«Аллаһым! Ичимизни Сенден башкъасынынъ севги- 
сине мекян олувдан темизле» (Абдулкъадыр Гейланий), 


«Я Рабби! Дуа сендендир; о дуанынъ къабулы ве иджа- 
бети де Сенден. Я Рабби! Дуа Be якъарышымызда санъа 
ляйыкъ олмагъан сёзлерни айтып, хаталар япкъан олсакъ, 
о сёзлерни Сен ислях эт ве къабул эйле. Чюнки, сёзлер- 
нинъ акими ве султаны Сенсинъ». 


«Раббим! Мен вуджудымны писликлерден ювдым, 
арындырдым. Ичимни де яманлыкълардан Сен юв, 
арындыр» (Мевляна). 


«Я Рабби! Биз башкъасынынъ дегиль, ялынъыз Сенинъ 
Рабб олгъанынъны къабул этер ве Санъа боюн эгермиз. 
Ялынъыз Санъа итаат этмекнен ичимизнинъ узурыны ве 
гонъюль ферахлыгъыны къазанырмыз. Чюнки, бутюн 
къоркъу ве умюдимизнинъ ильки ве сонъки менбаасы 
ялынъыз Сенсинъ. Сен къоркъу бермесенъ, къоркъу ёкъ. 
Сен умют бермесенъ, умют ёкъ. Сен лезет дуйдурма- 
дынъмы, эр шей элем. Сен элем дуйдырмадынъмы, эр 
шей лезет» (Мухаммед Хамди Языр). 

ОКЪУЙЫКЪ... 


БИСМИЛЛЯ 


Аллаһтыр ильк сёзюмиз, 


Иман толу озюмиз. 


Ишлер Аллаһ адынен 


Башлар, битер дадынен. 


Уянгъанда эр саба, 


Аман дерим Бисмилля. 


Бир шей ашап, ичкенде, 


Унутмам бир кез биле. 


Ёнелирим Раббиме, 


Къувет келир къальбиме. 


Аллаһнен аз — чокъ олур, 


Кучьлюклер эп ёкъ олур. 


Гъалебенен эль-эльге 


Берир, чеккен бисмилля. 


Тюшюрмем ич тилимден, 


Аллаһ тутар элимден. 


Мустафа Асим Коксал 








ЯТКЪАНДА ОКЪУЛАДЖАКЪ ДМ 


Яттым сагыма, дёндим солума, 
Сыгъындым Аллаһыма. 
Мелеклер шаат олсун, 
Диниме, иманыма. 


Яттым, Аллаһ, къалдыр мени. 
Нур ичине далдыр мени. 
Джан беденден чыкъкъанда, 
Иман иле гондер мени. 








УЧЮНДЖИ БОЛЮК 


СЕН ДЕ 
ДУА ЭТ 


Дуа иле тешеккюр этмек: 
Аллай разы олсун! 


Б” яхшылыкънен ве ошумызгъа кеткен бир вазиетнен 
къаршылашсакъ, яхшылыкъ япкъан, яхшы давран- 
гъан кимсеге тешеккюр этмеге истеймиз. Айрыджа бу 
ярдым бизге къыйын бир вазиетте этильсе, тешеккюри- 
миз даа зияде оладжакъ. Асылында о яхшылыкъны 
бизим огюмизге Раббимиз чыкъара. Затен инсанларгъа 
тешеккюр этер экенмиз, Раббимизге де тешеккюр эткен 
сайыламыз. Буны япкъанда, бир тарафтан да Раббимизге 
дуа эткен олурмыз ве бойлеликнен, тешеккюримиз даа 
да гузеллешир. Буны биз «Аллаһ разы олсун!» дие ифа- 
де этемиз. 





«Аллаһ разы олсун!» джумлеси бир чокъ тешеккюр 
джумлесининъ ерине къулланыла билир. Меселя, 
«Аллаһ разы олсун!» демек – «Аначыгъым, ашынъыз 
чокъ гузель олгъан, эллеринъизге сагълыкъ», «Бабачы- 
гъым, арджламакъ ичюн бергенинъизге чокъ тешек- 
кюр!», «Сильгичинъни бергенинъ ичюн чокъ сагъ ол!» 
демектир. 

«Достум, азбарымызны темизлемеге ярдым эткенинъ 
ичюн сагь ол! Оджамыз бизге чокъ файдалы бильгилер 
бере, онъа тешеккюрлер олсун!» демектир. 





«Манъа япкъан бу яхшылыгъынъ ичюн Аллаһ да 
санъа ярдым этсин! Сени къыйын алгъа къалдырмасын!» 
демектир. 


Биз де сизге «Эпинъизден Аллаһ разы олсун, аркъа- 
дашлар!» деймиз. Чюнки, китап окъуп, чокъ гузель иш 
япасынъыз. 


Юкъудан уянгъанда ве юкъламакъ ичюн 


Эр саба юкъудан уянгъанымызнен, янъы бир куньге 
мерхаба деймиз. Кунеш кок юзюнде яваш-яваш юкселе, 
къушлар чивильдешип башлайлар. Инсанлар ёлларда, 
сокъакъларда, къарынджа киби, бири ашагъы, бири юкъа- 
ры барып-келелер. 





Ястыгъымыздан башымызны котерип уянгъанымызда, 
янъы куньде бутюн дюнья биз ичюн азыр алда ола. Бу 
янъы кунни дуанен энъ гузель шекильде къаршылаймыз. 


Аллаһым! Бу гузель куньде мени уяндыргъанынъ 
ичюн Санъа хамд олсун. Вуджудымны сагълыкълы этке- 
нинъ ичюн Санъа шукюр этем. Бу кунюмни гузелликлер 
ве яхшылыкъларнен толдур. Бизни сабагъа къавуштыр- 
гъанынъ киби, акъшамгъа да хайырлы къавуштыр. Бунъа 
бенъзеген бир дуанен я да Пейгъамберимиз окъугъан ве 
тевсие эткен бир дуаны огренип окъугъан алда, янъы 
куннинъ къапуларыны ача билемиз. 


Саба тургъанда янъы куньге насыл дуанен башласакъ, 
тёшекке кирип, юкъугъа далгъанда да, кунюмизни дуа- 
нен битирмек не де гузель олур. Бойледже, эки дуа ара- 
сында къалгъан кунюмиз бизге энъ файдалы алгъа келир. 

Аллаһым! Сенинъ ярдымынънен акъшамгъа етиштик. 
Бутюн яманлыкълардан ве сыкъынтылардан Санъа сы- 
гъынам. Яхшылыкъларымны къабул, хаталарымны афу 
эт Уянгъанымда бугуньден даа гузель бир кунни манъа 
ве севгилилериме насип эйле, дие я да истеген шекили- 
мизде дуа эте билирмиз. Пейгъамберимизнинъ тевсие 
эткен Къур’аннынъ сонъки учь суресини яни Ихляс, 
Фелакъ ве Нас сурелерини учер кере окъуй билирмиз. 





Яманлыкъларгъа къаршы къалкъан 
олмасы ичюн 


Бу дюньяда базыда яман ахлякълы инсанларнен я да 
яманлыкъларнен расткелиширмиз. Бу вазиетте кучьлю 
олмалы, яманлыкъны тюзельтмеге арекет этмели, сабыр- 
лы олмалы ве Аллаһтан ярдым сорамалымыз. Аллаһ- 
нынъ кучю эр шейге етер. О бизни къорчаласа, ич кимсе 
бизге зарар бералмаз. Ойле экен, Ондан бизни ве севдик- 
леримизни яманлыкълардан ве яман ахлякълы инсанлар- 
дан къорчаламасыны истемелимиз. Бизни яхшыларнен 
расткетирмесини ве ишаныладжакъ, яхшы инсан олувы- 
мызны тилемели ве дуа этмелимиз. 





Дуалар къоркъулардан къуртарыр 


Базыда бильмейип, базыда да бильген алда, севмеген 
шейлерден къоркъамыз. Къоркъкъанда да, дикъкъаты- 
мыз дагъылыр, титрер, терлер, атта агълармыз. Асылын- 
да сакинлешкенде анълармыз ки, орталыкъта о къадар 
къоркъуладжакъ бир шей ёкъ экен. Къоркъулардан къур- 
тулмакъ ичюн, онынъ кечмесини беклемек ерине, Ал- 
лаһкъа дуа этерек, раатлана билир ве эр шейге кучю ети- 
джи Раббимизнинъ ярдымыны истей билирмиз. 





» ДУАЛАРЫМНЫ OT PEHEM Fe CEH ДЕ ДУА ЭТ 


Раббимизнинъ эр шейни корьгени ве эшиткенини 
билемиз. Къоркъкъан вакътымызда не къадар кедерлен- 
генимизни ве озюмизни яман ис эткенимизни де билир. 
Къоркъуны бизден ялынъыз О кеткизир ве къоркъкъан 
шейлеримизден бизни ялынъыз О къорчалар. Ичимизге 
узур берген Одыр. Онъа дуа этерек, къоркъулардан къур- 
тула билирмиз. 


Кедерлерни ве сыкъынтыларны кеткизир 


Аятта кедерли ве сыкъынтылы анларымыз ола билир. 
Дертни берген Аллаһ дерманыны да берир. Бойле вазиет- 
лерде Аллаһкъа сыгъынмалы, дуа этмели ве кедеримиз- 
ни кеткизеджек ишлернен мешгъуль олмалымыз. Гонъ- 
люмизни ферахландырмакъ ичюн, эр вакъыт дуа эте би- 
лирмиз. 


Раббимиз коклернинъ BE ер юзюнинъ саиби олгъаны- 
ны, Ондан ярдым истесек, бизге ярдым этеджегини, Онъа 
дуа этерек, кедер ве сыкъынтылардан къуртуладжагъы- 
мызны билемиз. 








Эй, Раббимиз! Сенинъ эр шейге кучюнъ ете. Кедер ве 
сыкъынтыларымызнынъ кетмеси ичюн Санъа ялвара- 
мыз. Сесимизни эшиткенинъни билемиз, бизге ярдым эт, 
дие дуа эте билирмиз. Къур’андан огренеджек шифа Be 
дуа аетлерини окъуй билемиз. Иште, о заман Раббимиз 
бизге ярдым этер ве бизни эр тюрлю сыкъынтылардан 
къорчалар. 


Шубелерни кеткизмек ичюн 


Эр мевсимнинъ озюне коре хусусиетлери бар. Язнен 
къыш бири-биринден фаркълы. Меселя, орталыкъны ыс 
басып да, козь-козьни корьмегенде не къадар зорлукъ 
чекильгенини эпимиз билемиз. Базыда бир къач адым 
огюмиздеки дирекни я да чукъурны биле фаркъ этип 
оламаймыз. Асылында шубе де бунынъ кибидир. Шу- 

беленген вакътымызда, огюмизни ачыкъ коралмаймыз. 
Бу вазиетте керекли къарарлар аламамыз ве хата япмакъ 
ихтималымыз зиядедир. Бу себептен, бойле вазиетлерде 
мытлакъа Аллаһкъа сыгъынмалы ве Аллаһтан ярдым ис- 
темелимиз. Бизни мешгъуль эткен шубелерден къуртул- 
макъ ичюн дуа этмелимиз. 





Эр шейге кучю еткен Раббим! Ичимни шубелернинъ 
кемирювинден къорчала. Гонълюмни ферахландыр. Шу- 
белер арасында гъайып олувдан ве боджалавдан мени 
къорчала. Эр иште Сенинъ разылыгъынъны козетмекни, 
келеджегим ичюн файдалы оладжакъ къарарлар Oepmem- 
ни манъа насип эт Сонъки пешманлыкълардан ве биль- 
меден озюме зарар кетирмектен мени къорчала, дие я да 
башкъа джумлелернен дуа эте билирмиз. 


Шифа ичюн 


Сагълам юрген куньлеримизнинъ аксине, базы кунь- 
лерде хасталыкъларнен огърашамыз. Хасталыкънынъ 
шиддетине коре, чокъ азап чеке билир, сыкъынтылы за- 
манлар кечире билемиз. Хасталыкъны берген Аллаһ, эль- 
бетте шифасыны да бергендир. Бу себептен, хасталыгъы- 
мызда экимге барып, савушмакъны умют этемиз. Айны 
вакъытта Аллаһкъа дуа этемизки, эм хасталыгъымызгъа, 
эм де ичимиздеки сыкъынтыларгъа, инсанлар бильмеген 
дертлеримизге дева берсин. Чюнки, маддий ве маневий 
хасталыкъларымызгъа шифа берген Одыр. Шунынъ 
ичюн озюмизни чаресиз ис эткенимизде, сагълыгъымыз- 
гъа къавушмакъны беклегенимизде, дуа этемиз. 





Юдже Аллаһым! Сен шифасы олмагъан хасталыкъ 
бермезсинъ. Эр дертнинъ дерманыны да яратырсыньъ. 
Хасталыкъларыма шифа бер. Хасталыкътан къуртул- 
макъны, сагълам олмакъны BE сагълыгъымнынъ къыйме- 
тини бильмекни манъа насип эйле, дие дуа эте билемиз, 
Къур'ан ве хадислерде кечкен шифа ве дуа аетлерини 
окъуй билирмиз. 

Истеклерим бар 


Инсан арзуларынынъ язы-къышы, геджеси-куньдюзи, ( 
буюги-кучюги ёкътыр. Ерине кетирильгенде севине, Ke- | 
чиктирильсе, юрегимиз урьке, амма башымызгъа кель- 
меден, хайырлы олып-олмагъаныны билалмамыз. Ичи- 
миздеки гизли эр анги истегимизни бильген, биз ичюн эр 
вакъыт энъ яхшысыны тилеген Раббимиз бар. О, истек- 
леримизни бильсе де, биз оларны Онъа ачмамызны ве 
Ондан ярдым истегенимизни севе. Биз де бутюн ихти- 
яджларымызны Онъа ачаракъ, акъкъымызда хайырлысы- 
ны истермиз. Истеген бир шейимиз олгъанда, дуа этер, 
онынъ омюрге кечмесини истермиз. 


Эй, Юдже Аллаһым! Манъа аит эр шейни яптым ве 
шимди Сенден хайырлы бир нетидже тилейим. Мени му- 
радыма ириштир. Гонълюмни эзеджек, манъа зарары тие- 
джек шейлерни менден узакълаштыр. Сен истеклеримни 
де, нетиджесини де, гузель эйле, я да бунъа бенъзеген 
джумлелернен тилеклеримизни Раббимизге бильдирир- 
МИЗ. 





Къартбабалар, къартаналар ве 
акърабалар ичюн 


Билесиз ки, ана ве бабадан гъайры, къорантамызны 
тешкиль эткен башкъа буюклеримиз де барлар. Хайырлы 
бир эвлят, хайырлы бир торун олмакъ ичюн, оларны дуа- 
ларымызда унутмакъ керекмеймиз. Шубесиз, буюклери- 
мизнинъ бизим узерлеримизде акълары бар. Аллаһ биз- 
ден разы олувыны истесек, буюклеримизге нисбетен ях- 
шы давранмалы, оларгъа хызмет этмели ве гонъюллери- 
ни алмагъа арекет этмелимиз. Оларнынъ бизден миннет- 
дар олувлары Аллаһнынљъ да ошуна кетеджек, бойледже, 
олар да бизге хайыр дуасы этеджеклер. Къорантадаки 
буюклеримизге дуа этмекни унутмайыкъ. 

Эй, Юдже Аллаһым! Мени кичкенелерге нисбетен 
мерхаметли, буюклеримизге нисбетен сайгъылы бир 
инсан эйле. Буюклериме файдалы ола бильмекни, олар- 
нынъ менден разы олувларыны насип эйле ве Сен де 
менден разы ол, диерек я да бунъа бенъзеген сёзлернен 
ялвармамыз ичюн, дуа эте билемиз. 


Бу дюньядан кеттилер, 
амма аля даа къальбимизделер 


Эр сание дюньягъа кельген сабийлер олгъаны киби, 
кене эр сание ольген инсанлар бар. Билемиз ки, ольген- 
лер ёкъ олмай, янъы аяткъа авушалар. О аятнынъ баш- 
лангъычында эр кеснинъ яхшы ве яман арекетлери оль- 
чене ве оларнынъ къаршылыгъы бериле. Мытлакъа якъын- 
ларымыздан, этрафымыздан да ольгенлер ола. Айрылыкъ 
агъыр олса да, оларнынъ даа яхшы бир ерде яшамагъа 
девам этеджеклерини тюшюнерек, гонълюмизни тынч- 
ландыра билемиз. Кене олар ичюн дуа эте билемиз. Бой- 
ледже, оларгъа нисбетен севгимизнинъ аля даа девам эт- 
кенини ве оларнынъ яхшылыгъыны истегенимизни KOCb- 
терген олурмыз. 





Эй, Юдже Раббим! Бизге джанымызны эманет оларакъ 
берген Сенсинъ. Вакътымыз толгъанынен, оны бизден 
алгъан да Сенсинъ. Аятымыз боюнджа севген бир инса- 
нынъ оларакъ яшамакъны бизлерге насип эйле. 


Аллаһым! Шу анда аятта олмагъан бутюн севгенлери- 
ме ве якъынларым рахмет эйле, оларгъа дженнет ни- 
метлеринден икрам эйле, дие я да бунъа бенъзеген джум- 
лелернен ольгенлеримизге дуа эте билемиз. 

Ана, баба ве къардашлар ичюн 


Бильмейим, къорантанъыздан ич узакъ олдынъызмы? 
Узакъ олып да, пек сагъынгъан вакъытларымызда, базы- 
да янълышлыкънен олса да, кедерлендиргенлеримиз- 
нинъ биз ичюн не къадар къыйметли олгъаныны анълар- 
мыз. Иште, инсан бойледир, элинден кетмегендже, саип 
олгъан шейлерининъ къадрини етерли дереджеде анълап 
оламаз. Албуки, озь къорантамызнынъ азалары севги ве 
сайгъыгъа энъ ляйыкъ инсанлардыр. Анамыз, бабамыз 
ве агъа-къардашларымыз бир диварнынъ толалары киби- 
миз. Бир толадаки зарар бутюн диваргъа тесир этер, 
амма сагълам дивар бир толадаки къусурнен йыкъылмаз. 
Къоранта азаларымыз бизнен севинир, бизнен берабер 
къуванырлар. Къорантамызны къувандыраджакъ бир 
инсан олмакъ, оларны дуаларымызда анъмакъ, бир вефа- 
дарлыкътыр. Оларгъа нисбетен япаджакъ яхшылыкъла- 
рымыздан бири де, дуа этмектир. Дуаларымызда оларны 
ич бир вакъыт унутмамакъ керекмиз. 








Эй, алемлернинъ Рабби Аллаһым! Осьтюрип буюткен 
ана ве бабама мерхамет эт Олар мени насыл къорчала- 
гъан олсалар, Сен де оларны ойле къорчала. Эм дюнья- 
да, эм де ахиретте къорантама яхшылыкъ, гузеллик ве 
ниметлер насип эйле. Мени, анамны, бабамны, къардаш- 
ларымны ве севдигим эр кесни яманлыкълардан къорча- 
ла. Бизни бир-биримизге нисбетен мерхаметли эйле, я да 
бунъа бенъзеген шекильде дуа эте билемиз. 


Аркъадаш олса — джанымыздыр 


Эр алда, къорантамыздан сонъ, янларында озюмизни 
раат ис эткен, дертлеримизге, нешемизге ортакъ эткен 
инсанларымыз — аркъадашларымыздыр. Яхшы-яман 
куньлеримизде янымызда олгъанларыны истеген ве бир 

чокъ гузель шейлерни пайлашкъан аркъадашлары- 
мызгъа да дуа этмелимиз. 


Аллаһым! Мени яхшы инсанларгъа аркъадаш эйле. 
Мени аркъадашларым тарафындан севильген ве иша- 
нылгъан бир инсан эйле. Арамызда кин, душманлыкъ, 
куньджюлик булундырма. Бир-биримизге нисбетен мер- 
хаметли олмамызны ве бир-биримизни севмемизни на- 
сип эйле шекилинде, я да бунъа бенъзеген джумлелернен 
дуа эте билирмиз. 


Эвден чыкъкъанда ве эвге киргенде 


Эвлеримиз — озюмизни ишанчлы ве бахтлы ис эткен, 
къорантамызнен берабер яшагъан айрыджа мекянымыз- 
дыр. Эвден эузу, бисмилля чекерек ве дуа этерек чыкъ- 
сакъ, расткеледжек эр чешит къыйынлыкъ, сыкъынты- 
лардан Аллаһкъа сыгъынгъан олурмыз. Раббимизден 
ярдым истемек — озюмизни яхшы ис этмемизни темин- 
лер. Эвге киргенде де, Аллаһкъа дуа этип, эр анги бир 
вазиетте Онынъ къорчалагъаныны истей билемиз. 





Эр шейге кучю еткен Аллаһым! Бутюн яманлыкълар- 
дан, яман инсанларнынъ шерринден, къаза ве белялар- 
дан Сенинъ къорчалагъанынъа сыгъынырым. Эвиме 
къайткъангъа къадар эр анги бир яманлыкъкъа растке- 
лювден, яман иш япмакътан, мен бильген ве бильмеген 
эр тюрлю къыйынлыкътан мени къорчала. Аллаһым, 
сагъ-селямет эвге къайтмамны насип эйле, дие я да бу- 
нъа бенъзеген джумлелернен дуа эте билемиз. 


Бисмилляахиррахмааниррахиим, эй, юдже Раббим! 
Бизге рахмет ве берекет къапуларыны ач, бизге сагъ- 
лыкъ, бахтиярлыкъ, бизге тынчлыкъ ве раатлыкълар бер, 
эвимизни берекетлендир. Сыкъынтыларны, къавгъалар- 
ны, кечимсизликлерни эвимизден узакълаштыр. Юва- 

мызны узурлы ве берекетли яп, диерек я да бунъа бенъзе- 
ген джумлелернен дуа эте билемиз. 


Мектеп ёлунда энъ самимий аркъадаш 


Мектебимизнинъ ралелерине отурмагъа башлагъан 
кунюмизден итибарен, окъумакъ ве язмакъны, эсапнынъ 
дёрт амелини бедждермекни, параллель ве меридианны 
огренемиз. Даа нелер-нелер огренирмиз дегендже, сурат- 
лы бир ярышкъа кирермиз.Эр кечкен куньде янъы биль- 
гилерге расткелир ве бильги севиемизнинъ ольченмеси 
ичюн сынавдан кечермиз. Кимерде язы, кимерде де агъ- 
завий сынавлар... Атта кет-кете бу сынавлар муреккеп- 
лешир, бинълернен талебелер иштирак эткен сынавлар 
олур. Бутюн къыйынлыкъларына бакъмадан, мектепке 
къатнамакъ гузельдир. Бир де мектепке кеткенде ёлгъа 
дуанен чыкъсакъ, эр бир адымымыз ве мектепте кечир- 
ген эр бир саатымыз даа да гузеллешеджек. Мектепке 
кеткенде дуа окъумакъны унутмамалымыз. 











Аллаһым! Манъа зехин ачыкълыгъы бер, афызамны 
къуветлендир. Манъа дерслеримде мувафакъиет къазан- 
дыр, бильгимни арттыр. Дюньяда ве ахиретте ишиме 
ярайджакъ бильгилерни къолай огренмеге ярдым эт 
шекилинде я да бунъа бенъзеген джумлелернен дуа эте, 
истеклеримизни Онъа бильдире билемиз. 


Энъ буюк къазанч 


Къальбимизге севинч берген дуйгъулардан бири — 
къазанчтыр. Къазанчлар базы вакъытларда мукяфаткъа 
ляйыкъ олур. Базы вакъытта да, бир тебессюм бизге о 
къазанчны ис эттирир. Энъ гузели къазанчны эльде 
эткеннимизге, эвеля озюмиз инанмакъ керекмиз. 
Къазанч эльде этмек ичюн ич бир вакъыт гъайретимизни 
джоймамалымыз. Чюнки, къазанчкъа иришмек ичюн 

арекетчен, къарарлы Be гъайретли олмакъ керек. Нети- 
джеде къазангъан мувафакъиетимиз не къадар буюк ол- 
масын, ич бириси Раббимизнинъ хошнутлыгъындан даа 
буюк оламаз. Онынъ берген мукяфатлары эм дюньяда, 
эм де ахиретте кечерлидир. 





Аллаһым! Усьтюмизге алгъан эр бир вазифени мува- 
факъиетнен ерине кетирмекни бизге насип эйле. Огю- 
мизге чыкъкъан маниаларны енъе бильмекни ве гъайрет- 
ли ола бильмекни лютф эйле. Мерхаметинъни узеримиз- 
ден эксильтме ве даима ярдымынъны ихсан эйле. Мени 
кибирден, озюмни бегенювден къорчала, дие я да бунъа 
бенъзеген шекильде дуа эте билемиз. 


Къолаилашсын 


Базыда къыйынлыкълар бизни даа къуветли япар. 
Чюнки, оларгъа къаршы тураракъ ве оларнен башкъа 
чыкъмагъа арекет этерек, озюмизни пишкинлештирир- 
миз. Янъы усуллар огренир ве гъайрет къазанырмыз. 
Амма куньделик аятта зорлукъларнынъ ёлумызны кеске- 
нини истемемиз. Шу макъсатта ич бир шейнинъ къолай 
тарафыны къыдырмайып, ишимиздеки къыйынлыкълар- 
ны енъмек ве гъайретимизнинъ эксильмемеси ичюн, дуа 
эте билемиз. Ишлеримизнинъ къолайлашувы ичюн бой- 
ле дуа этмек мумкюн: 


«Рабби ессир ве ляа туассир, Рабби теммим бильхайыр». 


«Раббим! Ишлеримни къолайлаштыр, зорлаштырма. 
Бу ишни хайырлысынен сонъуна ириштир». 


Елджулыкъта дуа 


Базыда къыскъа, базыда да, узун ёлджулыкъкъа чы- 
къамыз. Бу ёлджулыкълар кимерде бир-эки саат, кимер 

вакъытта да, бир къач куньге суре. Чыкъкъан ернен бара- 
джакъ еримиз арасындаки месафе He къадар олса-олсун, 
ёлджулыкънынъ озюне хас бир такъым къыйынлыкъла- 
ры олур. Эльбетте, дуа этерек, бу къыйынлыкъларны 
кеткизмеси ичюн, Раббимизден ярдым истей билемиз. 
Бунынънен де, янымызгъа аламайып, артта къалдыргъан 
эр шейимизни ишанчлы эллерге теслим эткен оламыз. 


Эй, юджелер юджеси Раббим! Сенден ярдым истейим, 
Санъа ишанам, ёлджулыгъымны къолайлаштыр, къаза- 
лардан, белялардан къорчала, яхшылыкълар, гузеллик- 
лер насип эйле. Гонълюме ферахлыкъ бер, ишимни къо- 
лайлаштыр. 


Эй, Раббим! Озюмни, динимни, къорантамны, акъра- 
бамны ве саип олгъан эр шейимни Санъа эманет этем. 
Бизни эр тюрлю яманлыкълардан ве кедерлендириджи 
шейлерден къорчала. 





Эй, гузель Раббим! Бизни бараджакъ еримизге ишанч 
ичинде етиштир, дие я да бунъа бенъзеген джумлелернен 
Раббимизге дуа эте билемиз. 


Ашадыкъ-ичтик, Раббимизге чокъ шукюр 


Билесинъиз ки, дюньянынъ бир чокъ еринде ач инсан- 
лар бар. Базы сабийлер, ашайджакъ бир шейлери олма- 
гъанындан, даа юрьмеге башламадан олелер. Бабалары- 
мыз бизим ихтияджларымызны къандырмакъ ичюн, ана- 
ларымыз эвнинъ тертип-низамы ичюн чалыша ве бир 
къач тюрлю аш азырламакъ макъсадында, ашханеде бая- 
гъы вакъыт сарф эте. Аш бегенмеген балалар ола. Асы- 
лында о ашлар не къадар заметнен азырланылып, софра- 
мызгъа кетирильгенини билесизми? Шунынъ ичюн, аш 
ашамагъа эузу, бисмилля чекерек башламакъ керекмиз. 

Ашнынъ сонъунда эльхамдулилляах деп, Аллаһкъа шу- 
кюр ве дуа этмелимиз. 


Эй, бизни ашаткъан, ичирген ве яшаткъан Раббимиз! 
Берген ниметлеринъе хамд олсун, бизге хайырлы омюр- 
лер ве элялындан бол ниметлер ихсан эйле. Сагълыкъ ве 
афиет бер, дие я да бунъа бенъзеген шекильде аштан 
сонъ дуа этмеге алышмакъ керекмиз. 


Берекет истегенде... 


Етерли олмагъаныны зан эткен эр шейимизнинъ бере- 
кетленгенини истермиз. Берекет — сырлы бир чокълаш- 
ма, артмадыр. Берекет — етмез деген ашнынъ, эр кес той- 
гъан сонъ биле, артувы, вакъытнынъ созулувы, бизге 
етерли алгъа келювидир. Аятымызда берекет эксильсе, 
ашагъан-ичкенимизден ве кечкен вакъыттан бир шей 
анъламамыз. Омюримизнинъ берекетленмеси, япкъан 
ишлеримизде берекетнинъ эксик олмамасы ве къыймет- 
ленмеси ичюн де дуа этермиз. 





Эй, Аллаһым! Къудрет Сенинъ элинъде. Сен азымыз- 
ны чокълаштыр. Элимиздекини берекетлендир. Аяты- 
мыздан, эвлеримизнинъ ичинден ве софраларымыздан 
берекетни ортадан къалдырма, дие я да бунъа бенъзеген 
шекильде, Раббимизге эль ачаракъ, я да ичимизден дуа 
эте билемиз. 


Къаза ве фелякетлерге къаршы дуа этермиз 





Бизге багълы олмагъан себеплернен, башымызгъа че- 
шит къазалар кельген я да келеджек ола билир. Бу къаза 
ве фелякетлер кучюмиз етмейджек къадар буюк ола би- 
лир. Къаза ве фелякетлернинъ кельмемеси ичюн, эр тюр- 
лю маддий ве маневий тедбирлерни алмакъ керекмиз. 

Алынаджакъ тедбирлернинъ биринджи сырасында Юдже 
Раббимизге дуа этмек, бизни эр чешит къаза ве фелякет- 
лерден къорчаламасыны тилемек тура. 


Аллаһым! Коклердеки Be ep юзюндеки эр шейнинъ 
саиби Сенсинъ. Зельзеле, сель, къасыргъа, янгъын, ёл 
къазасы киби фелякетлерден Санъа сыгъынырмыз, бизни 
къорчала. Башымызгъа бир къаза кельсе, ондан энъ аз 
зарарнен къуртулмамызны теминле. Чеккен сыкъынты- 
ларымызны бизге савап оларакъ яз, дие я да бунъа бенъ- 
зеген джумлелернен, эр шейге кучю еткен Раббимизге 
дуа этип, Онъа сыгъынмалымыз. 


Пешман олсакъ да, 
япаджакъ бир шейлер бар 





Эр бир инсан хата япа билир. Хаталы арекетлеримиз- 
нен башкъаларыны кедерлендирген ола билирмиз. Бойле 
вакъытларда къаршымыздакилерден афу сорамакъны 
унутмайыкъ. Айрыджа, бу хатаны бир даа текрарламай- 
джагъымызгъа даир озюмизге сёз бермелимиз. Бу сёз- 
нинъ энъ гузели — ичимизден, самимий бир шекильде 
Раббимизге берген сёзюмиздир. Бойледже, пешманлыкъ- 
ларымызны бир дуанен тильге ала билемиз. 


Аллаһым! Хата яптым, амма шимди пешман олдым, 
мени афу эт озюме ве инсанларгъа зарар береджек яман 
тюшюндже ве арекетлерден мени къорчала. Яхшы, фай- 
далы, севимли ве дюрюст инсан олмакъны манъа насип 
эйле, дие Юдже Раббимизге ялварып, дуа эте билемиз. 





Эв саибине энъ гузель бахшыш 


Мусафирликке баргъанда сизни энъ чокъ не мемнун 

эте? Чешит-чешит ашлармы, янъы аркъадашлармы, 
ёкъса эв саибининъ сизге даа гузель мунасебетлерими? 
Бельки, сизинъ ошунъызгъа кеткен даа чокъ шейлер бар- 
дыр. Не олса-олсун, мусафирликке барувдан ве бизге 
дикъкъат этилювден мемнун олурмыз. Шунынъ ичюн, эв 
саибине тешеккюр бильдирирмиз. Эв саиби фаркъына 
барсын-бармасын, онъа дуанен де тешеккюр эте билир- 
миз. Чюнки, дуа энъ гузель тешеккюрдир. 


Аллаһым! Эв саибининъ бизге икрам эткени киби, Сен 
де онъа икрам эт, бол нимет бер ве къысметини арттыр ве 
онъа рахмет эйле. Бизлерге де, мусафир кельгенде муса- 
фирлеримизге энъ гузель шекильде арекет этювимизни 
насип эйле, дие я да бунъа бенъзеген джумлелернен дуа 
эте билемиз. 


Узур берген дуалар 


Эй, Юдже Раббим! Манъа берген эр ниметинъ ичюн 
Санъа сынъырсыз хамд олсун. Чокъ севдигинъ севимли 
Пейгъамберимизге салят ве селям олсун. 


Аллаһым! Мени Сени ве Пейгъамберини севген, Са- 
нъа ве Пейгъамберине итаат эткен бир инсан эйле. Бу- 
тюн куньлеримни яхшылыкъ ве гузелликлерге толдыр. 
Дюнья ве ахиреттеки эр тюрлю хайырны, гузеллик ве 
ниметлерни Сенден истер, эр тюрлю яманлыкълардан 
Санъа сыгъынырым. 


Эй, алемлернинъ Рабби Аллаһым! Тек Санъа ибадет 
этер, тек Сенден ярдым истерим. Сенинъ эр шейге 
кучюнъ етер. Сен ашкярымны ве гизлеген эр шейимни 
билесинъ. Манъа мерхамет эт ве къальбимни мерхамет 
ве севгинен толдур. Тенбелликтен, бошуна арекет этюв- 
ден, вакъытны файдасыз кечирювден, тертипсиз ве макъ- 








сат- 
сыз чалышувдан, 

мувафакъиетсизликтен, 
инсанларгъа, этрафыма ве 
озюме зарар берювден Санъа 
сыгъынырым. 


Аллаһым! Иманымны къуветлен- 

дир, гузель амеллеримни арттыр ве 

ахлякъымны гузеллештир. Къабул олун- 

майджакъ дуадан Санъа сыгъынырым. 

Севимли Пейгъамберимизнинъ истегенле- 

рини Сенден истер, сыгъынгъанларындан да, 
Санъа сыгъынырым. 


Аллаһым! Япкъан ишлеримнинъ янълыш 
анълашылувындан ве акъсызлыкъкъа огърав- 
дан, акъсызлыкъ этювден Санъа сыгъынырым. 
Ишлеримнинъ нетиджелерини хайырлы эт, 
оларнынъ эп хайырнен девам этювини насип 

эйле. Мени къорантама, ватаныма ве халкъы- 

ма, умумен, инсаниетке файдалы бир инсан 
яп. Бизни дюньяда ве ахиретте энъ гузель 
ниметлеринънен севиндир. 


Аллаһым! Къальбимни эр тюрлю яман- 
лыкълардан къорчала. Къальбимде къор- 
къуларгъа, сыкъынтыларгъа ве Сен сев- 
меген табиатларнынъ ер алувына изин 

берме. Мени ялынъыз озюни тю- 

шюнген, озь сыкъынтыларыны бу- 
юльтип, дигер инсанларнен муна- 

себетини KECKEH, менли BE кибирли инсанлардан эйлеме. 
Бизни джумерт къулларынъдан эйле. 


Аллаһым! Сен афу этиджисинъ, афу этмекни север- 
синъ. Гунахларымны, къусрларымны ве бутюн му’мин- 
лернинъ гунахларыны багъышла. 


Эй, Юдже Раббим! Мени севген къулларынъдан эйле. 
Ишлеримни къолайлаштыр, аятымны гузеллештир. Ме- 
ни артындан яхшылыкълары ве гузелликлеринен 
анъылгъанлардан эйле. Сен севмеген эр алны 
менден узакълаштыр. Мени аятым, давраныш- 
ларым ве сёзлеримнен Сени ве Ислямны энъ 
гузель анълаткъан инсанлардан эйле. 


Аллаһым! Ишлеримни къолайлаштыр. Энъ 
гузель исимлер Сенинъдир ве о исимлернен 
Санъа ялварам. Омюриме ве ишлериме бере- 
кет кетир. Саип олгъан ниметлеримнинъ 
фаркъына бармакъны, олар ичюн 
Санъа шукюр этмекни ве оларны 
бош ерге арджламамакъны, ис- 
раф этмемекни манъа насип эт. 







Аллаһым! Мени файдасыз 
ишлерге ве бош эгленджелерге 
далып, вазифелерини, ибадет- 
лерини унуткъанлардан эйлеме. 
Тилимни эп догъру сёйлет. Эр че- 
шит беля ве сыкъынтыдан, къаза ве 
фелякетлерден къорчала. 

